open-index/open-wikipedia-markdown huggingface dataset:
സുന്നത്ത്

**സുന്നത്ത്** അഥവാ **സുന്ന** (അറബി: سنة) എന്നാൽ പരമ്പരാഗത മാർഗ്ഗം എന്നാണ് അർത്ഥം. ഇസ്ലാമിക സംജ്ഞയിൽ  “പ്രവാചകന്റെ മാർഗ്ഗം“ അല്ലെങ്കിൽ “നബിചര്യ“ എന്നിങ്ങനെയും. മുഹമ്മദ് നബിയുടെ 23 വർഷത്തെ പ്രവാചക ജീവിതത്തിനിടയിൽ എടുത്ത പ്രവൃത്തികളാണിവ. നബിയുടെ വാക്കുകൾ, പ്രവൃത്തികൾ, മൗനാനുവാദങ്ങൾ എന്നിവയാണിത്. ഇവ ക്രോഡീകരിച്ചതിനെ ഹദീഥ് എന്നും വിളിക്കുന്നു.

മുഹമ്മദിന്റെ ശീലങ്ങളും സ്വഭാവങ്ങളും ഖുറാന്റെ വ്യാഖ്യാനങ്ങളും അനുസരിച്ച് മുസ്ലീങ്ങൾക്ക് വ്യവസ്ഥ ചെയ്തിട്ടുള്ള ജീവിതചര്യയെയാണ് സുന്ന എന്ന് വിളിക്കുന്നത്. ഈ വാക്ക് **' ( , ബഹുവചനം  **' , അറബി ഭാഷ)  ( അറബി ഭാഷ) എന്ന മൂലപദത്തിൽ നിന്നാണ് ഉണ്ടായിട്ടുള്ളത്. നേരായ ഒഴുക്ക് എന്നോ നടന്ന് തെളിഞ്ഞ വഴി എന്നോ ആണ് ഇതിന്റെ അർത്ഥം. 

പ്രവാചകനായ മുഹമ്മദ് ശരിയത്തിന്റെ അദ്ധ്യാപകനായും ഏറ്റവും മികച്ച ഉദാഹരണമായും കാണിച്ച വഴിയായാണ് മത പഠനത്തിൽ സുന്നയെ കണക്കാക്കുന്നത്. ഇസ്ലാമിക വിശ്വാസമനുസരിച്ച് ദൈവിക ഹിതം പാലിക്കുവാനും മതപരമായ ചടങ്ങുകൾ നടത്തുവാനും ഈ മാതൃക പിന്തുടരേണ്ടതുണ്ട്. ഇത്തരം ശീലങ്ങൾ വ്യവസ്ഥ ചെയ്യുക എന്നതും ദൈവത്തിന്റെ ദൂതൻ എന്ന നിലയ്ക്ക് പ്രവാചകന്റെ ഒരു ചുമതലയായിരുന്നുവെന്ന് ഖുർആൻ പറയുന്നു.

മുഹമ്മദിന്റെ വചനങ്ങളും ശീലങ്ങളും സ്വഭാവങ്ങളും മൗനസമ്മതങ്ങളുമാണ് സുന്നയിൽ പെടുന്നത്: സുഹൃത്തുക്കളുമായും കുടുംബവുമായും ഭരണകൂടവുമായും എങ്ങനെ ഇടപെടണമെന്ന വിഷയം കൈകാര്യം ചെയ്യുന്നതിനാൽ ഇതിന് വളരെ പ്രാധാന്യമുണ്ട്. സുന്ന രേഖപ്പെടുത്തുന്നത് ഒരു അറേബ്യൻ പാരമ്പര്യമായിരുന്നു. ഇസ്ലാം മതം സ്വീകരിച്ചശേഷം അറബികൾ ഇത് ഇസ്ലാമിലേയ്ക്ക് കൊണ്ടുവരികയായിരുന്നു. ഒരു ചോദ്യത്തിനുത്തരം കാണാൻ ഖുറാൻ പരിശോധിച്ചശേഷം അതിനുത്തരം ലഭിച്ചില്ലെങ്കിൽ സുന്ന കണക്കിലെടുക്കാമെന്നാണ് കണക്കാക്കപ്പെടുന്നത്. "*[[Sunni|സുന്നി]]*" എന്ന പ്രയോഗം *[[Ummah|സമൂഹത്തിന്റെ ഭാഗമായി]]* ഈ വിശ്വാസപ്രമാണങ്ങൾ അനുസരിച്ച് ജീവിക്കുന്നവർ എന്നാണ്.

## ഉദാഹരണങ്ങൾ
* "നിശ്ചയം, ഉദാത്തമായ സ്വഭാവങ്ങൾ പൂർത്തിയാക്കുന്നതിനുവേണ്ടിയാണ് ഞാൻ നിയോഗിക്കപെട്ടിരിക്കുന്നത്."(അഹമദ്, ഹാകിം)
* സൽസ്വഭാവത്തിനു ഇസ്‌ലാം വളരെയധികം പ്രാധാന്യം നൽകിയിരിക്കുന്നു. നബി വചനം: "നിങ്ങളിൽ ഏറ്റവും ഉത്തമന്മാർ നിങ്ങളിൽ ഏറ്റവും നല്ല സ്വഭാവക്കാരാണ്.(ബുഖാരി)
* "അന്ത്യനാളിൽ സത്യവിശ്വാസിയുടെ തുലാസിൽ ഏറ്റവും കനം തൂങ്ങുന്നത് സല്സ്വോഭാവമയിരിക്കും (തിർമിദി)
* പകൽ സുന്നത്തായ വൃതമനുഷ്ട്ടിക്കുകയും രാത്രി നിന്ന് നമസ്കരിക്കുകയും ചെയൂന്നവനെക്കാൾ സ്ഥാനം ഒരു സത്യവിശ്വോസിക്ക് തന്റെ സൽസ്വഭാവം കൊണ്ട് നേടാൻ കഴിയും)(അബൂദാവൂദ്)
* "നിശ്ചയമായും ഈ രാജ്യത്തിൻറെയും(മക്ക) ഈ ദിവസത്തിന്റെയും (ദുൽഹജ്ജ് മാസത്തിലെ ആദ്യ ദിവസങ്ങൾ) ഈ മാസത്തിൻറെയും പവിത്രതയേക്കൾ നിങ്ങളുടെ രക്തത്തിനും സ്വത്തിനും അഭിമാനത്തിനും പവിത്രതമാക്കപെട്ടിരിക്കുന്നു(ബുഖാരി, മുസ്‌ലിം)
* "നല്ല കാര്യങ്ങൾ ഒന്ന് പോലും വിട്ടു കളയരുത് ,നിന്റെ സഹോദരനെ മുഖ്പ്രസന്നതയോടെ കാണുന്നതു പോലും."(മുസ്ലിം)
* "നിശ്ചയം ,സത്യസന്ധത പുണ്യത്തിലേക് നയിക്കുന്നു പുണ്യം സ്വർഗ്ഗത്തിലേക്കും"(ബുഖാരി, മുസ്‌ലിം)
* "ഒരു മുസ്‌ലിം ഭീരുവാകാം ലുബ്ദ്ധനാകാം എന്നാൽ ഒരിക്കലും കളവു പറയുന്നവൻ ആവില്ല" (മുര്സൽ-ഇമാം മാലിക്)
* "നിന്നെ സംശയിപ്പിക്കുന്ന കാര്യം വിട്ട്‌ സംശയിപ്പിക്കാത്തതിലെക്ക് നീ പോകുക കാരണം സത്യം എന്നത് മനസ്സിന്‌ സമാധാനം നൽകുന്നതാണ്. കളവ് സംശയവും "(തിർമിദി)
ക്ഷമ  വിശ്വസ്തത, ലജ്ജ, വിനയം, വിട്ടുവീഴ്ച, കരുണ തുടങ്ങിയ നല്ല ഗുണങ്ങളെപ്പറ്റി പ്രവാചകവചനങ്ങളുണ്ട്.

## അവലംബം

വർഗ്ഗം:ഇസ്ലാമികാചാരങ്ങൾ
വർഗ്ഗം:ഇസ്ലാമികവിശ്വാസങ്ങൾ
അബ്ദുൽ ഹമീദ്

ബംഗ്ലാദേശിന്റെ ഇരുപതാമത്തെയും ഇരുപത്തൊന്നാമത്തെയും  പ്രസിഡന്റായിരുന്നു **അബ്ദുൽ ഹമീദ്** (ജനനം : 1 ജനുവരി 1944). 2013 ഏപ്രിൽ 24 മുതൽ 2023 ഏപ്രിൽ 23 വരെ രണ്ടു വട്ടം ചുമതല വഹിച്ചു. ബംഗ്ലാദേശിന്റെ ചരിത്രത്തിൽ ഏറ്റവും കൂടുതൽ കാലം പ്രസിഡന്റായിരുന്ന വ്യക്തിയാണദ്ദേഹം .

അവാമി ലീഗ് പാർട്ടി 2013-ൽ  ഐകകണ്ഠ്യേയേനയാണ് ഹമീദിനെ പ്രസിഡൻറ് സ്ഥാനത്തേക്ക്  നിർദ്ദേശിച്ചത്. രണ്ടുവട്ടം പാർലമെൻറ്  സ്പീക്കർ പദവി അലങ്കരിച്ചിട്ടുള്ള അബ്ദുൽ ഹമീദ് 1986 മുതൽ ഏഴുതവണ പാർലമെൻറിലേക്ക് തിരഞ്ഞെടുക്കപ്പെട്ടിട്ടുണ്ട്. 
## ജീവിതരേഖ
ബംഗ്ലാദേശിലെ കമാൽപൂർ ഗ്രാമത്തിൽ മുഹമമ്മദ് തായേബുദീന്റെയും തൊമീസാ ഖാതൂനിന്റെയും മകനായി ജനിച്ചു. നിയമ ബിരുദധാരിയാണ്. അഭിഭാഷകനായി നിരവധി വർഷങ്ങൾ പ്രാക്ടീസ് ചെയ്തു. വിദ്യാർത്ഥിയായിരിക്കുമ്പോൾ തന്നെ രാഷ്ട്രീയ പ്രവർത്തകനായി.1996 ൽ ഡെപ്യൂട്ടി സ്പീക്കറായും 2001 ൽ പ്രതിപക്ഷ നേതാവായും പ്രവർത്തിച്ചിട്ടുണ്ട്. 2009 ൽ ദേശീയ അസംബ്ലിയുടെ സ്പീക്കറായി.
## പ്രസിഡൻറ്
2013 മാർച്ച് 20ന് പ്രസിഡൻറ് സില്ലുർ റഹ്മാൻ അന്തരിച്ചതോടെയാണ്  ഹമീദിനെ പ്രസിഡൻറ് സ്ഥാനത്തേക്ക്  നിർദ്ദേശിച്ചത്. 2013 ഏപ്രിൽ 24ന് ചുമതലയേറ്റു.

വീണ്ടും തെരഞ്ഞെടുക്കപ്പെട്ട അദ്ദേഹം 2018  ഏപ്രിൽ 24ന് രണ്ടാം തവണയും  പ്രസിഡൻറായി ചുമതലയേറ്റു. 2023 ഏപ്രിൽ 23ന് കാലാവധി അവസാനിച്ചു. ബംഗ്ലാദേശ് ഭരണഘടന പ്രകാരം ഒരാൾക്ക് രണ്ടുവട്ടം മാത്രമേ പ്രസിഡൻറ് സ്ഥാനത്ത് തുടരുവാൻ കഴിയൂ. പിൻഗാമിയായ മുഹമ്മദ് ഷഹാബുദ്ദീൻ ചുപ്പ പിറ്റേന്ന് ചുമതലയേറ്റു.
## പുരസ്കാരങ്ങൾ
*1971 ലെ ബംഗ്ലാദേശ് വിമോചന സമരത്തിനു നൽകിയ സംഭാവനകൾക്കായി സ്വാതന്ത്ര്യ ദിന പുരസ്‌കാരം(2013)
## അവലംബം

## പുറം കണ്ണികൾ
* Parliament of Bangladesh 

വർഗ്ഗം:1944-ൽ ജനിച്ചവർ
വർഗ്ഗം:ജനുവരി 1-ന് ജനിച്ചവർ
വർഗ്ഗം:ബംഗ്ലാദേശ് പ്രസിഡന്റുമാർ
ഫിലോക്കാളിയ

പൗരസ്ത്യ ഓർത്തഡോക്സ് സഭയിലെ ഹെസിക്കാസപാരമ്പര്യത്തിൽ പെട്ട മനീഷികൾ 4 മുതൽ 15 വരെ നൂറ്റാണ്ടുകളിൽ സൃഷ്ടിച്ച രചനകളുടെ ഒരു സമാഹാരമാണ് **ഫിലോക്കാളിയ**.  ഗ്രീക്കു ഭാഷയിൽ *ഫിലോക്കാളിയ* എന്ന പേരിനർത്ഥം "സുന്ദരമായതിനോടുള്ള സ്നേഹം" (Love of the Beautiful) എന്നാണ്. സന്യാസികൾക്കു ധ്യാനാത്മക ജീവിതത്തിൽ  പ്രബോധനവും മാർഗ്ഗദർശനവും നൽകാൻ വേണ്ടി എഴുതപ്പെട്ടവയാണ് ഇതിലെ രചനകളെല്ലാം.  പതിനെട്ടാം നൂറ്റാണ്ടിൽ ആഥോസ് മലയിൽ വിശുദ്ധ നിക്കദേമോസും കൊറീന്തിലെ മക്കാറിയോസും ചേർന്നാണ് ഈ സമാഹാരം സൃഷ്ടിച്ചത്. 

പൗരസ്ത്യ ഓർത്തഡോക്സ് ക്രിസ്തീയതയുടെ സന്യാസ പാരമ്പര്യത്തിൽ ഈ രചനകൾ സ്വതന്ത്രരൂപത്തിൽ മുന്നേ പ്രചരിച്ചിരുന്നെങ്കിലും, ഫിലോകാളിയായിലെ സമാഹരണവും, തുടർന്നു വിവിധ ഭാഷകളിലുണ്ടായ പരിഭാഷകളും അവയ്ക്ക് വ്യാപകമായ പ്രചാരം നേടിക്കൊടുത്തു. 1793-ൽ ഈ സമാഹാരത്തിന്റെ കാതലായ ഭാഗങ്ങൾ, പൈസിയസ് വെലിച്ച്കോവ്സ്കി 'സഭാസ്ലാവോണിക' ഭാഷയിലേക്കു (Church Slavonic) പരിഭാഷപ്പെടുത്തി.  ഇഗ്നാത്തിയൂസ് ബ്രിയാഞ്ചൈനിനോവിന്റെ റഷ്യൻ പരിഭാഷ 1857-ലും, അഞ്ചു വാല്യങ്ങളായി "ഏകാന്തവാസി തിയോഫാൻ" (Theophan the Recluse) നിർവഹിച്ച മറ്റൊരു റഷ്യൻ പരിഭാഷ 1877-ലും പ്രസിദ്ധീകരിക്കപ്പെട്ടു.  തുടർന്ന് ഈ  റോമേനിയൻ, ഇറ്റാലിയൻ, ഫ്രെഞ്ചു ഭാഷകളിലും ചെന്നെത്തി.

പൗരസ്ത്യ ഓർത്തഡോക്സ് സഭകളുടെയെല്ലാം മുഖ്യ ആത്മീയഗ്രന്ഥം ഈ കൃതിയാണ്. ബൈബിൾ കഴിഞ്ഞാൻ ഈ സഭകളുടെ ആധുനികചരിത്രത്തെ ഇത്രയധികം സ്വാധിച്ചിച്ച മറ്റൊരു രചനയുമില്ല.  വിശുദ്ധ ബേസിലും ഗ്രിഗരി നസിയാൻസസും ചേർന്നു സൃഷ്ടിച്ച ഒരിജന്റെ രചനകളുടെ സമാഹാരത്തിനും 'ഫിലോക്കാലിയ' എന്നു പേരുണ്ട്. സന്യാസാത്മീയതയിൽ ഇതേ പേരുള്ള മറ്റു രചനകളുമുണ്ട്.

സുന്ദരവും ഉദാത്തവും ഉത്തമവുമായതിനോട്, അഥവാ ജീവന്റെ ആതീന്ദ്രിയമായ ഉറവിടത്തോടുള്ള പ്രേമമെന്നാണ്  ഫിലോക്കാളിയ നിർവചിക്കപ്പെട്ടിരിക്കുന്നത്. ധ്യാനപ്രാർത്ഥനയിൽ മനസ്സ്, സമസ്തചരാരചരങ്ങളുടേയും ഉണ്മയുടെ സ്രോതസ്സായ ദൈവത്തിന്റെ സാന്നിദ്ധ്യബോധത്തിൽ ലീനമാകുന്നു. ഫിലോക്കാളിയയിൽ ഉൾപ്പെടുത്തപ്പെട്ട ലിഖിതങ്ങൾക്ക് ഈ സാധനയുടെ മാർഗ്ഗദർശനപാഠങ്ങളാകാനുള്ള യോഗ്യതയെന്തെന്നു വിശദീകരിക്കുന്ന ഇതിന്റെ ഇംഗ്ലീഷ് പരിഭാഷകരായ കല്ലിസ്തോസ് വേറും, ജി.ഇ.ച്ച്. പാൽമറും, ഫിലിപ്പ് ഷെറാർഡും "...വിശുദ്ധിയുടെ മുഖമുദ്രയായ ജാഗ്രതവസ്ഥയുടെ പ്രാപ്തിക്കുതകും വിധമുള്ള ശ്രദ്ധാബോധങ്ങളുടെ ഉണർച്ചയിലും വികസനത്തിലും അവ വഴികാട്ടിയാവുന്നു" എന്നു പറയുന്നു. ഫിലോക്കാളിയയിലെ ലേഖകന്മാരുടെ അഭിപ്രായത്തിൽ അവരുടെ വിഷയം കേവലം അറിവോ മനഃശുഷ്കാന്തിയോ അല്ല. വിദ്യകളുടെ വിദ്യയും ശാസ്ത്രങ്ങളുടെ ശാസ്ത്രവുമാണത്.  മനഃഹൃദയങ്ങളുടെ മൗലികപരിവർത്തനത്തിലൂടെ മനുഷ്യനെ അവന്റെ ഉണ്മയുടെ അദൃശ്യഘടകത്തിന്റെ വികസനത്തിലൂടെ, പരമോന്നത സാദ്ധ്യതയായ ആത്മീയസാക്ഷാത്കാരത്തിലേക്കും ദൈവസംയോഗത്തിലേക്കും അതു നയിക്കുന്നു.
## അവലംബം

വർഗ്ഗം: പൗരസ്ത്യ ഓർത്തഡോക്സ് ക്രിസ്തീയത
വർഗ്ഗം:18-ആം നൂറ്റാണ്ടിലെ പുസ്തകങ്ങൾ
വർഗ്ഗം:ക്രിസ്ത്യൻ മിസ്റ്റിസിസം
വരിനെല്ല്

ഇന്ത്യയിലെങ്ങും തടാകങ്ങളിലും നനവുള്ളിടത്തും വെള്ളത്തിൽ പൊങ്ങിക്കിടന്നു വളരുന്ന ഒരു പുൽച്ചെടിയാണ് **വരിനെല്ല്**. . വേരും വിത്തും പലവിധ ഔഷധഗുണമുള്ളതാണ്.  കന്നുകാലികൾക്ക് വളരെ പ്രിയമുള്ള ഈ പുല്ല് പാവപ്പെട്ടവരും തിന്നാറുണ്ടത്രേ.  വേഗം വളരുന്നതുകൊണ്ടും വേരുകൾക്കിടയിൽ മൽസ്യങ്ങൾക്ക് ഒളിക്കാനാവുന്നതുകൊണ്ടും അക്വേറിയത്തിൽ വളർത്താൻ പറ്റിയ ചെടിയാണിത്. 

## അവലംബം

## പുറത്തേക്കുള്ള കണ്ണികൾ
* http://www.aquaticcommunity.com/tr/Hygroryzaaristata.php
* http://www.efloras.org/florataxon.aspx?flora_id=1050&taxon_id=200025546

വർഗ്ഗം:കുറ്റിച്ചെടികൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:പുല്ലുകൾ
ആര്യസമാജം

സ്വാമി ദയാനന്ദ സരസ്വതി 1875 ഏപ്രിൽ 10 നു സ്ഥാപിച്ച ഒരു നവോത്ഥാന സംഘടനയാണ് **ആര്യസമാജം**( आर्य समाज) എന്ന് അറിയപ്പെടുന്നത്. പ്രധാനമായും ഹിന്ദുമതത്തിലെ അന്ധവിശ്വാസങ്ങൾക്കും അനാചാരങ്ങൾക്കും എതിരായ പ്രസ്ഥാനമായാണ് ഇതു വളർ‌ന്നുവന്നത്. ജാതി ഇല്ലാത്ത ഹൈന്ദവരുടെ ഒരു സംഘടന ആയും ഇത് മാറി.

1869 നും 1873 നും  ഇടയ്ക്ക് ദയാനന്ദ സരസ്വതി ഹിന്ദുമതത്തിൽ തന്റെ സാമുദായിക നവീകരണ ശ്രമങ്ങൾക്ക് തുടക്കമിട്ടു. ഇതിന്റെ ഫലമായാണ് വൈദികമൂല്യങ്ങളിലും  സംസ്കാരത്തിലും  അടിയുറച്ച വേദപഠന വിദ്യാലയങ്ങൾക്കും   ഗുരുകുലങ്ങൾക്കും അദ്ദേഹം  രൂപം കൊടുത്തത്. ഫാറൂഖാബാദിൽ  1869 ൽ 50 ൽപ്പരം  വിദ്യാർത്ഥികളുമായി ആദ്യമായി ഇത്തരത്തിൽ ഒരു ഗുരുകുലം സ്ഥാപിയ്ക്കപ്പെട്ടു. 

## അവലംബം

## പുറം കണ്ണികൾ

*Arya Pratinidhi Sabha and Arya Samaj of Melbourne
*Aryasamaj Rajkot
*Aryasamaj Jamnagar
*Arya Pratinidhi Sabha, America
* Arya Sabha Mauritius 
*Pratinidhi Arya Sabha Nederland
*Arya Pratinidhi Sabha Queensland 
വർഗ്ഗം:ആര്യസമാജം
വർഗ്ഗം:ഭാരതത്തിലെ സാമൂഹ്യ നവോത്ഥാന പ്രസ്ഥാനങ്ങൾ
വർഗ്ഗം:സംഘടനകൾ
മടുക്ക

**മൊട്ടൽ** എന്നും അറിയപ്പെടുന്ന **മടുക്ക** പശ്ചിമഘട്ടതദ്ദേശവാസിയായ ഒരു ചെറിയ വൃക്ഷമാണ്. .8 മീറ്ററോളം ഉയരം വയ്ക്കും. കേരളത്തിൽ എല്ലായിടത്തും കാണാറുണ്ട്.

## അവലംബം

## പുറത്തേക്കുള്ള കണ്ണികൾ

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
വർഗ്ഗം:പോളിഗാലേസീ
വർഗ്ഗം:സാന്തോഫില്ലം
ഉദയശങ്കർ

ഭാരതീയ നൃത്തകലയ്ക്കു പുതിയ പരിപ്രേക്ഷ്യം ചമച്ച നർത്തകനാണ് **ഉദയ് ശങ്കർ** .(ജന: 8 ഡിസം  1900 – 26 സെപ്റ്റം: 1977).പാശ്ചാത്യ ന്രുത്തകലയെ ഭാരതീയ  സങ്കേതങ്ങളുമായി സംയോജിപ്പിച്ച് ന്രുത്തത്തിനു പുതിയ മാനങ്ങൾ കണ്ടെത്തുന്നതിനു ഉദയ് ശങ്കറിനു സാധിച്ചു. ലോക ഭൂപടത്തിൽ ഭാരതീയ നൃത്തത്തിനു പ്രത്യേക പ്രാധാന്യം  ഇതോടെ കൈവന്നു..1962 ൽ സംഗീത നാടക അക്കാദമി അവാർഡ് ഉദയ് ശങ്കറിനു ലഭിച്ചിട്ടുണ്ട്.1971 ൽ ഭാരത സർക്കാർ പദ്മവിഭൂഷൺ ബഹുമതി നല്കി അദ്ദേഹത്തെ ആദരിയ്ക്കുകയുണ്ടായി.
## അവലംബം

വർഗ്ഗം:ഇന്ത്യയിലെ നർത്തകർ
വർഗ്ഗം:1900-ൽ ജനിച്ചവർ
വർഗ്ഗം:1977-ൽ മരിച്ചവർ
വർഗ്ഗം:ബംഗാളി കലാകാരന്മാർ
വർഗ്ഗം:പത്മവിഭൂഷൺ പുരസ്കാരം ലഭിച്ചവർ
തിരുപ്പതി ചെട്ടിയാർ

**തിരുപ്പതി ചെട്ടിയാർ**, സുബ്രഹ്മണ്യം ചെട്ടിയാരുടേയും വള്ളിയമ്മ ആച്ചിയുടെയും പുത്രനായി 1924 ഡിസംബറിൽ മദ്രാസിൽ  ജനിച്ചു.  സാമാന്യ വിദ്യാഭ്യാസം നേടിയശേഷം 1948-ൽ സിനിമ വ്യവസായവുമായി ബന്ധപ്പെട്ടു.  സീത ഫിലിംസ് എന്ന വിതരണ കമ്പനിയുടെ ഉടമയായ ഇദ്ദേഹം എവർഷൈൻ പ്രൊഡക്ഷൻസിന്റെ ബാനറിൽ 1959-ൽ മിന്നൽ പടയാളി എന്ന ചിത്രം നിർമിച്ചു.
## നിർമിച്ച ചിത്രങ്ങൾ

## അവലംബം

വർഗ്ഗം:ചലച്ചിത്ര നിർമ്മാതാക്കൾ
തുട്ട

തെക്കെ ഇന്ത്യയിലും ശ്രീലങ്കയിലും കാണുന്ന ഒരു ചെറിയ മരമാണ് **തുട്ട**. . 6 മീറ്റർ വരെ ഉയരം വയ്ക്കും. തടിയിൽ വലിയ തോതിൽ ആൽക്കലോയിഡുകൾ അടങ്ങിയിട്ടുണ്ട്. തെക്കേ ഇന്ത്യയിലും ശ്രീലങ്കയിലും കാണുന്നു.

## അവലംബം

## പുറത്തേക്കുള്ള കണ്ണികൾ

വർഗ്ഗം:വൃക്ഷങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
കോളേജ് ഡെയ്സ്

ജി. എൻ. കൃഷ്ണകുമാർ സംവിധാനം ചെയ്ത് 2010-ൽ പുറത്തിറങ്ങിയ മലയാളചലച്ചിത്രമാണ് ***കോളേജ് ഡെയ്സ്***. ഇന്ദ്രജിത്ത്, ബിജു മേനോൻ  എന്നിവരാണ് പ്രധാനവേഷങ്ങളിൽ അഭിനയിച്ചിരിക്കുന്നത്.
## അഭിനേതാക്കൾ

വർഗ്ഗം:2010-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ബിജുമേനോൻ അഭിനയിച്ച ചലച്ചിത്രങ്ങൾ
ചീവിക്ക

ഇന്ത്യയിലെങ്ങും കാണുന്ന, മരങ്ങളിലിൽ കയറുന്ന, മുള്ളുകളുള്ള ഒരു വള്ളിച്ചെടിയാണ് **ചീവിക്ക**. . മധ്യരേഖാപ്രദേശങ്ങളിലെ കാടുകളിലെല്ലാം തന്നെ ഇവയുണ്ട്. പുളിരസമുള്ള ഇളംഇലകൾ ചട്‌നി ഉണ്ടാക്കാൻ ഉപയോഗിക്കാറുണ്ട്. ചീവക്കയോട് വളരെ സാമ്യമുണ്ട്.

## ഔഷധഗുണങ്ങൾ

ഇലയും കായും ഔഷധമായി ഉപയോഗിക്കുന്നു. ശിക്കായ് എന്നും ശിക്കക്കായ് എന്നും അറിയപ്പെടുന്ന ഇതിന്റെ കായകൾ ഡിറ്റർജന്റുകൾ ആയും താരൻ മാറ്റാനും ഉപയോഗിക്കുന്നു. കായ ഉണക്കിപ്പൊടിച്ച് ത്വഗ്‌രോഗങ്ങൾക്കെതിരെയും ഉപയോഗിക്കാറുണ്ട്. 

## അവലംബം

## പുറത്തേക്കുള്ള കണ്ണികൾ

വർഗ്ഗം:ഔഷധസസ്യങ്ങൾ
വർഗ്ഗം:കളകൾ
വർഗ്ഗം:വള്ളിച്ചെടികൾ
വർഗ്ഗം:പുഷ്പിക്കുന്ന സസ്യങ്ങൾ
ജോർജിയോ നാപൊളിറ്റാനോ

ഇറ്റലിയിൽ രണ്ടു തവണ പ്രസിഡന്റായി തിരഞ്ഞെടുക്കപ്പെടുന്ന ആദ്യ വ്യക്തിയാണ് **ജോർജിയോ നാപൊളിറ്റാനോ**( 29 ജൂൺ 1925 - 22 സെപ്റ്റംബർ 2023).   ദീർഘകാലം ഇറ്റാലിയൻ കമ്മ്യൂണിസ്റ്റ് പാർട്ടിയിലും പിന്നീട് ഡെമോക്രാറ്റ്സ് ഓഫ് ദ ലെഫ്റ്റ് എന്ന പാർട്ടിയിലും പ്രവർത്തിച്ചു. 1996 - 1998 കാലഘട്ടത്തിൽ മന്ത്രിയായും പ്രവർത്തിച്ചിട്ടുണ്ട്.

## ജീവിതരേഖ
ഇറ്റലിയിലെ നേപ്പിൾസിൽ ജനിച്ച നാപൊളിറ്റാനോ ആദ്യ കാലത്ത് ഫാസിസ്റ്റ് ഗ്രൂപ്പിൽ അംഗമായിരുന്നു. ഫാസിസ്റ്റ് വിരുദ്ധനായി പിന്നീട് മാറാനുള്ള ഊർജ്ജം ലഭിച്ചത് ഇക്കാലത്താണെന്ന് അദ്ദേഹം പറഞ്ഞിട്ടുണ്ട്. പഠനകാലത്ത് നാടകത്തിലും സജീവമായിരുന്നു.

രണ്ടാം ലോക മാഹായുദ്ധകാലത്ത് നാസി ജർമ്മനിയുടെ പാവ ഗവൺമെന്റ് രൂപീകരിക്കപ്പെട്ട (1943 - 45) കാലത്ത് നാപൊളിറ്റാനോയും സുഹൃത്തുക്കളും ഇറ്റാലിയൻ പ്രതിരോധ മുന്നേറ്റത്തിനൊപ്പം ഇറ്റലി - ജർമ്മനി ഫാസിസ്റ്റ് ശക്തികൾക്കെതിരെ പ്രവർത്തിച്ചു. 1945 ൽ ഇറ്റാലിയൻ കമ്മ്യൂണിസ്റ്റ് പാർട്ടിയിൽ ചേർന്നു.

## കൃതികൾ
*വർക്കേഴ്സ് മൂവ്മെന്റ് ആൻഡ് സ്റ്റേറ്റ് ഇൻഡസ്ട്രി ഇൻ 1962 
## ബഹുമതികൾ
* നൈറ്റ് ഗ്രാൻഡ് ക്രോസ് ഓർർ ഓഫ് മെറിറ്റ് ഓഫ് ദ ഇറ്റാലിയൻ റിപ്പബ്ലിക് 
* നൈറ്റ് വിത്ത് കോളർ ഓർഡർ ഓപ് പയസ് IX
* ഗ്രാന്റ് സ്റ്റാർ ഓഫ് ദ ഡെക്കറേഷൻ ഓഫ് ഹോണർ ഫോർ സർവീസസ് ടു ദ റിപ്പബ്ലിക് ഓഫ് ആസ്ട്രിയ  
* ഓർഡർ ഓഫ് ദ വൈറ്റ് ഈദിൾ (പോളണ്ട്)
* സാഷ് ഓഫ് ദ ഓർർ ഓഫ് ദ സ്റ്റാർ ഓഫഅ റൊമാനിയ 
* ഗ്രാന്റ് ക്രോസ് ഓഫ്  ദ ഓർഡർ ഓഫ് ദ വൈറ്റ് ഡബിൾ ക്രോസ് 
* ഡാൻ ഡേവിഡ് പ്രൈസ്(പാർലമെന്ററി ജനാധിപത്യത്തിനായി പ്രവർത്തിച്ചതിന്)
## അവലംബം


വർഗ്ഗം:1925-ൽ ജനിച്ചവർ

വർഗ്ഗം:ജൂൺ 29-ന് ജനിച്ചവർ

വർഗ്ഗം:ഇറ്റലിയിലെ രാഷ്ട്രീയപ്രവർത്തകർ
വർഗ്ഗം:ഇറ്റലിയുടെ പ്രസിഡന്റുമാർ
വർഗ്ഗം:2023-ൽ മരിച്ചവർ
ഹമാര കാർഡ്

അന്യ സംസ്ഥാനങ്ങളിൽ നിന്നുള്ള തൊഴിലാളികൾക്ക് കേരളത്തിൽ നൽകുന്ന ആദ്യ ഔദ്യോഗിക രേഖയാണ് **ഹമാര കാർഡ്**. ഈ പദ്ധതി പരീക്ഷണാടിസ്ഥാനത്തിൽ  മലപ്പുറം ജില്ലയിലാണ് ആദ്യം ആരംഭിച്ചത്. തൊഴിലാളിയുടെ ഫോട്ടോ, രക്തഗ്രൂപ്പ്, പകർച്ചവ്യാധി വിവരങ്ങൾ, രക്തസമ്മർദം, പ്രമേഹം, തുടങ്ങിയ അസുഖ വിവരങ്ങൾ, നാട്ടിലെയും ഇവിടത്തെയും മേൽവിലാസം എന്നിവയും കാർഡിലുണ്ട്. കാർഡിന്റെ പകർപ്പ് പ്രാഥമികാരോഗ്യ കേന്ദ്രങ്ങളിൽ സൂക്ഷിക്കും. 
## അവലംബം


വർഗ്ഗം:കേരള സർക്കാറിന്റെ പദ്ധതികൾ
റോബർട്ട് മോണ്ട്ഗോമറി (വിവക്ഷകൾ)

* റോബർട്ട് മോണ്ട്ഗോമറി (ബ്രിട്ടീഷ് ഭരണകർത്താവ്)
* റോബർട്ട് മോണ്ട്ഗോമറി - കലാകാരൻ
പട്ടാഭിരാമ റെഡ്ഡി

പ്രമുഖ തിരക്കഥാകൃത്തും സംവിധായകനുമായിരുന്നു **പട്ടാഭിരാമറെഡ്ഡി**. (ജ‍. 1919 ഫെബ്രുവരി 19-മ. 2006 മെയ് 6)   ആന്ധ്രപ്രദേശിലെ നെല്ലൂർ സ്വദേശിയായ ഇദ്ദേഹം തെലുഗ്, കന്നഡ സിനിമാരംഗത്താണ് കൂടുതലും വ്യാപ്രൃതനായിരുന്നത്. കൽക്കത്ത, കൊളംബിയ സർവ്വകലാശാലകളിൽ അദ്ദേഹം പഠനം  പൂർത്തിയാക്കി. അടിയന്തരാവസ്ഥയെ ശക്തമായി എതിർത്ത അദ്ദേഹം  ബാലവേല, മനുഷ്യാവകാശ നിഷേധം എന്നിവക്കെതിരേയും  ശക്തമായി ഇടപെട്ടു.  
## ബഹുമതികൾ
*മികച്ച ചിത്രത്തിനുള്ള ദേശീയ അവാർഡ് (സംവിധായകൻ ) 
**സംസ്കാര - 1971 - (കന്നഡ)
*തെലുഗിലെ ഏറ്റവും  മികച്ച ഫീച്ചർ ഫിലിം (നിർമ്മാതാവ്)
**ഒക്ക ഉരി കഥ - (തെലുഗു) - 1977
**നിമഞ്ജനം - (തെലുഗു) - 1979
ട്രോജൻ യുദ്ധം

ഗ്രീക്കുകാർ ട്രോയിക്കെതിരെ നടത്തിയ യുദ്ധത്തെയാണ് **ട്രോജൻ യുദ്ധമായി** ഗ്രീക്ക് പുരാണത്തിൽ  പരാമർശിക്കുന്നത് . ട്രോയിയുടെ രാജകുമാരനായ പാരിസ് , സ്പാർട്ടയുടെ രാജാവായ മെനിലോസിന്റെ ഭാര്യ ഹെലനെ അപഹരിച്ചു കൊണ്ടുപോയതിനാലുള്ള അപമാനത്താലാണ് യുദ്ധം ആരംഭിച്ചത്.1194–1184 ക്രി.മു ആണ് യുദ്ധം നടന്നതെന്ന് പുരാണത്തിൽ പറയുന്നു.

## യുദ്ധത്തിന്റെ തുടക്കം
കലഹത്തിന്റെ ദേവതയായ ഈറിസിനെ , പെലിയൂസിന്റെയും തെറ്റിസ്സിന്റെയും വിവാഹാഘോഷത്തിന് ക്ഷണിക്കാതിരുന്നതിനെ തുടർന്ന് വിരുന്നുസൽക്കാര വേളയിൽ കലഹമുണ്ടാക്കാൻ ഈറിസ് ശ്രമിച്ചു. "*ഏറ്റവും സുന്ദരിയായവൾക്ക്*" എന്ന് ആലേഖനം ചെയ്ത ഒരു സുവർണ ആപ്പിൾ ഈറിസ് വിരുന്നുകാരുടെ ഇടയിലേക്ക് എറിഞ്ഞു. ഈ ആപ്പിളിനു വേണ്ടി ഹീരയും അഫ്രൊഡൈറ്റിയും അഥീനയും കലഹിച്ചു. ഇതിൽ തീർപ്പുകൽപ്പിക്കാൻ സ്യൂസ്, പാരീസ് രാജകുമാരനെ ചുമതലപ്പെടുത്തി. പാരീസ് ആ സുവർണ ആപ്പിൾ അഫ്രൊഡൈറ്റിക്ക് നൽകി. അതിനു പ്രതിഫലമായി സുന്ദരിയായ ഹെലനെ കൈവശപ്പെടുത്തുവാൻ അഫ്രൊഡൈറ്റ് പാരീസിനെ സഹായിക്കുകയും ചെയ്തു. അവിടെനിന്നാണ് ട്രോജൻ യുദ്ധത്തിന്റെ തുടക്കം.

പത്തു വർഷം നീണ്ടു നിന്ന യുദ്ധത്തിൽ ഒൻപതു വർഷം ഒരു വിഭാഗത്തിനും ജയിക്കാനായില്ല, പത്താമത്തെ വർഷം, ഒഡിസ്യൂസിന്റെ നിർദ്ദേശപ്രകാരം പൊള്ളയായ കുതിരയെ നിർമ്മിച്ച് അതിനുള്ളിൽ ഗ്രീക്ക് യോദ്ധാക്കൾ ഒളിച്ചിരുന്നു. ഈ കുതിരയെ അഥീനദേവിക്ക് സമർപ്പിച്ചതായി കാണിച്ച് ട്രോയിയിൽ ഉപേക്ഷിച്ചു. പരാജിതരായെന്ന് നടിച്ച് ഗ്രീക്കുകാർ പുറം കടലിൽ ഒളിച്ചിരുന്നു. വിജയിച്ചുവെന്ന് ധരിച്ച് ട്രോയിക്കാർ കുതിരയെ കോട്ടവാതിൽ പൊളിച്ച് നഗരത്തിനുള്ളിലേക്ക് വലിച്ചുകൊണ്ടു പോയി. രാത്രി കുതിരക്കുള്ളിലെ യോദ്ധാക്കൾ പുറത്തിറങ്ങി പുറം കടലിൽ ഒളിച്ചിരുന്ന കൂട്ടാളികൾക്ക് അടയാളം നൽകി. അപ്രതീക്ഷിതമായ ആക്രമണത്തിൽ ട്രോജൻ സേന പരാജയപ്പെട്ടു.

## അവലംബം

വർഗ്ഗം:ഗ്രീക്ക് പുരാണം
വർഗ്ഗം:ഐതിഹ്യങ്ങളിലെ യുദ്ധങ്ങൾ
ദഹലോക്ലി

90 ദശലക്ഷം വർഷങ്ങൾക്കു മുമ്പ് ഇന്ത്യൻ ഉപഭൂഖണ്ഡത്തിന്റെ ഭാഗമായിരുന്ന മഡഗസ്കറിൽ നിന്നും കണ്ടെത്തിയ ദിനോസറാണ് **ദഹലോക്ലി**. മഡഗസ്കറിന്റെ വടക്കൻ പ്രവിശ്യയിലെ ആൻസ്റ്റിറാനനയിൽ 2007, 2010 വർഷങ്ങളിൽ നടന്ന ഖനനങ്ങളിലാണ് ഈ ദിനോസറിന്റെ ഫോസ്സിൽ കണ്ടുകിട്ടിയത് . ഹോലോ ടൈപ്പ് ആയി ഇവിടെ നിന്നും കിട്ടിയിടുള്ളത് നട്ടെല്ലും വാരിയെല്ലുമാണ് . ടൈപ്പ് സ്പീഷീസ് പേര് *Dahalokely tokana* നല്കിയത് 2013 ൽ ആണ് . 

ഈ ഇനം ദിനോസറുകൾ ജീവിച്ചിരുന്ന കാലഘട്ടത്തിൽ ഇന്ത്യയും മഡഗാസ്കറും ഉൾപ്പെട്ടിരുന്ന പ്രദേശം ഇന്ത്യൻ മഹാ സമുദ്രത്തിലെ ദ്വീപസമൂഹമായിരുന്നു. 88 ദശലക്ഷം വർഷം മുമ്പ് ഇവയുടെ കാലഘട്ടം അവസാനിച്ച ശേഷം ഇന്ത്യയും മഡഗാസ്കറും രണ്ടു രാജ്യങ്ങളായി വേർപെട്ടു. 

## അവലംബം

*An Abelisauroid Theropod Dinosaur from the Turonian of Madagascar 

## പുറത്തേക്കുള്ള കണ്ണികൾ

വർഗ്ഗം:അന്ത്യ ക്രിറ്റേഷ്യസ് കാലത്തെ ദിനോസറുകൾ‎
വർഗ്ഗം:മാംസഭോജികളായ ദിനോസറുകൾ
ഗ്രഹാം ഗൂച്ച്

**ഗ്രഹാം അലൻ ഗൂച്ച്** (ജനനം: 23 ജൂലൈ 1953, വിപ്പ്സ് ക്രോസ്, ലെയ്ട്ടൻസ്റ്റൺ, ഇംഗ്ലണ്ട്) ഒരു മുൻ ഇംഗ്ലണ്ട് അന്താരാഷ്ട്ര ക്രിക്കറ്ററും ബാറ്റിങ് കോച്ചുമാണ്. അദ്ദേഹത്തിന്റെ കാലഘട്ടത്തിലെ ഏറ്റവും മികച്ച ബാറ്റ്സ്മാന്മാരിൽ ഒരാളായിരുന്നു അദ്ദേഹം. 1973 മുതൽ 2000 വരെ ക്രിക്കറ്റിന്റെ വിവിധ രൂപങ്ങളിൽ അദ്ദേഹം സജീവ സാന്നിധ്യമായിരുന്നു. ഫസ്റ്റ് ക്ലാസ്സ്, ലിസ്റ്റ് എ മത്സരങ്ങളിൽ മാത്രമായി 65000 റൺസിലേറെ അദ്ദേഹം നേടിയിട്ടുണ്ട്. 100 ഫസ്റ്റ് ക്ലാസ്സ് സെഞ്ച്വറികൾ നേടിയിട്ടുള്ള 25 കളിക്കാരിൽ ഒരാളാണ് അദ്ദേഹം.

## അന്താരാഷ്ട്ര ക്രിക്കറ്റിൽ
### ടെസ്റ്റ് മത്സരങ്ങളിൽ
അന്താരാഷ്ട്ര ടെസ്റ്റ് മത്സരങ്ങളിൽ വിവിധ രാഷ്ട്രങ്ങൾക്കെതിരെ ഗൂച്ചിന്റെ ബാറ്റിങ് പ്രകടനങ്ങളുടെ പട്ടികയാണ് താഴെ കൊടുത്തിരിക്കുന്നത്.

### ഏകദിന മത്സരങ്ങളിൽ
അന്താരാഷ്ട്ര ഏകദിന മത്സരങ്ങളിൽ വിവിധ രാഷ്ട്രങ്ങൾക്കെതിരെ ഗൂച്ചിന്റെ ബാറ്റിങ് പ്രകടനങ്ങളുടെ പട്ടികയാണ് താഴെ കൊടുത്തിരിക്കുന്നത്.

## അവലംബം

## പുറത്തേക്കുള്ള കണ്ണികൾ
*
*ഗ്രഹാം ഗൂച്ച്: കളിക്കാരനെക്കുറിച്ചുള്ള വിവരങ്ങൾ ക്രിക്കറ്റ്ആർക്കൈവിൽ നിന്ന്.

വർഗ്ഗം:ഇംഗ്ലീഷ് ക്രിക്കറ്റ് കളിക്കാർ
വർഗ്ഗം:1953-ൽ ജനിച്ചവർ
അനുരാധ നാലപ്പാട്

ഭാരതത്തിലെ അറിയപ്പെടുന്ന ചിത്രകാരിയാണ് അനുരാധ നാലപ്പാട്.
## കുടുംബം
പ്രശസ്ത മലയാള കവയിത്രി ബാലാമണിയമ്മയുടെ പേരക്കുട്ടിയും  ലോകപ്രശസ്തയായ മലയാളി സാഹിത്യകാരി മാധവിക്കുട്ടിയുടെ സഹോദരി ഡോ.സുലോചനയുടെ മകളുമാണ്. ചിത്രകാരനായ സി. കെ. ഉണ്ണികൃഷ്ണൻ നായർ ആണ് അനുരാധയുടെ പിതാവ്.
## വിദ്യാഭ്യാസം
തിരുവനന്തപുരം കോളേജ് ഓഫ് ഫൈൻ ആർട്സിൽ നിന്നു ലളിതകലാ ബിരുദം (ബാച്ചിലർ ഓഫ് ഫൈൻ ആർട്സ്) നേടി.

## അവലംബം

വർഗ്ഗം:അപൂർണ്ണ ജീവചരിത്രങ്ങൾ
വർഗ്ഗം:കേരളീയരായ ചിത്രകാരികൾ
കാൽക് (കീ ബോർഡ് വിന്യാസം)

ടാബ്‌ലറ്റ് കമ്പ്യൂട്ടറുകളും ടച്ച് സ്‌ക്രീൻ മൊബൈലുകളും  ഉപയോഗിക്കുന്നവർക്ക് എളുപ്പത്തിൽ ടൈപ്പ് ചെയ്യാൻ സഹായിക്കുന്ന കീ ബോർഡ് വിന്യാസമാണ് **കാൽക്.** ജർമനിയിലെ മാക്‌സ് പ്ലാങ്ക് ഇൻസ്റ്റിറ്റിയൂട്ട് ഫോർ ഇൻഫോമാറ്റിക്‌സിലെ ഗവേഷകരുടെ നേതൃത്വത്തിലാണ് പുതിയ കീബോർഡ് തയ്യാറാക്കിയത്. പുതിയ കീബോർഡിന്റെ അവസാനത്തെ നാല് അക്ഷരങ്ങളാണ് കാൽക്.

ഇടത്ത് നാലുവരികളിലും നാലുനിരകളിലുമായും വലത്ത് നാല് വരികളിലും മൂന്ന് നിരകളിലുമായാണ് അക്ഷരങ്ങൾ അടുക്കിവെച്ചിരിക്കുന്നത്.  ക്വർട്ടിയിൽ മിനുട്ടിൽ 20 വാക്കുകൾ ടൈപ്പ് ചെയ്യാമെങ്കിൽ കാൽകിൽ 37 വാക്കുകൾ തയ്യാറാക്കാമെന്ന് ഗവേഷകർ പറയുന്നു.  
## അവലംബം


വർഗ്ഗം:കീബോർഡ് വിന്യാസങ്ങൾ
വ്യക്തിവാദം

വ്യക്തികളെയും സാമ്പത്തിക പ്രവർത്തനങ്ങളെയും രാഷ്ട്രത്തിന്റെ നിയന്ത്രണത്തിൽ നിന്നും പൂർണ്ണമായും ഒഴിവാക്കണം എന്നുവാദിക്കുന്ന ഒരു സാമ്പത്തിക സിദ്ധാന്തമാണ് **വ്യക്തിവാദം **. ലേസേഫേർ (laissez-faire) എന്ന പേരിലാണിത് പാശ്ചാത്യ ലോകത്ത് അറിയപ്പെടുന്നത്. വ്യക്തികൾ പൂർണമായും സ്വതന്ത്രരാണ്. അവരുടെ പ്രവർത്തനങ്ങളിൽ സർക്കാർ യാതൊരു തരത്തിലും ഇടപെടാൻ പാടില്ല. വ്യവസായം,കച്ചവടം മുതലായ പ്രവൃത്തികൾ വ്യക്തികളുടെ തന്നിഷ്ടപ്രകാരം നടത്തേണ്ടതാണ്, രാജ്യത്തിനകത്ത് സമാധാനം കാത്തു സൂക്ഷിക്കുകയും അന്യരാജ്യങ്ങളുടെ ആക്രമണങ്ങളിൽ നിന്ന് രാജ്യത്തെ രക്ഷിക്കുകയും ചെയ്യുക എന്നതു മാത്രമാണ് സർക്കാരിന്റെ കടമ. എന്നിങ്ങനെയായിരുന്നു വ്യക്തിയുടെ പൂർണമായ സ്വാതന്ത്രത്തിനുവേണ്ടി വാദിച്ചിരുന്ന ചിന്തകന്മാരുടെ വീക്ഷണം. ഇവരുടെ സിദ്ധാന്തമാണ് വ്യക്തിവാദം  എന്നറിയപ്പെട്ടത്. പരസ്‌പരം മത്സരിക്കുന്നവരുടെ കൂട്ടത്തിൽ കഴിവുള്ളവർ വിജയിക്കുമെന്നും അല്ലാത്തവർ പരാജയപ്പെടുന്നത് പ്രകൃതി നിയമമാണെന്നുമായിരുന്നു ഇക്കൂട്ടരുടെ വിശ്വസം. 

ലാഭകരമായ പ്രവൃത്തികൾ മാത്രം നിലനിൽക്കും നഷ്ടം വരുത്തുന്നവ താനെ ഇല്ലാതായിക്കൊള്ളുമെന്നും വ്യക്തിവാദികൾ വിശ്വസിച്ചു. ആഡം സ്മിത്ത്, ഡേവിഡ് റിക്കാർഡോ, മാൽത്തൂസ്, ജെ.എസ്. മിൽ തുടങ്ങിയ ചിന്തകന്മാർ ഈ സിദ്ധാന്തത്തിൽ വിശ്വസിച്ചിരുന്നവരാണ്.

## അവലംബം


വർഗ്ഗം:രാഷ്ട്രീയ സിദ്ധാന്തങ്ങൾ
ഷംഷാദ് ബീഗം

ഹിന്ദി ചലച്ചിത്രരംഗത്തെ ആദ്യകാല പിന്നണിഗായികയായിരുന്നു **ഷംഷാദ് ബീഗം** (ഏപ്രിൽ 14, 1919 - ഏപ്രിൽ 23, 2013).

പഞ്ചാബിലെ അമൃത്സറിൽ 1919 ഏപ്രിൽ 14-നാണ് ഷംഷാദ് ജനിച്ചത്. പെഷവാർ റേഡിയോയിലൂടെ 1947-ലാണ് ഇവർ സംഗീതലോകത്തേക്ക് കടന്നു വന്നു. നൗഷാദ് അലിയുടെയും ഒ.പി. നയ്യരുടെയും പാട്ടുകളാണ് ഇവർ കൂടുതലും ആലപിച്ചത്. ആദ്യകാലത്ത് ഒരു പാട്ടിന് 15 രൂപയായിരുന്നു ഇവർക്ക് പ്രതിഫലമായി കിട്ടിയിരുന്നത്.

## പ്രശസ്ത ഗാനങ്ങൾ

## അവലംബം


വർഗ്ഗം:1919-ൽ ജനിച്ചവർ
വർഗ്ഗം:2013-ൽ മരിച്ചവർ
വർഗ്ഗം:ഏപ്രിൽ 14-ന് ജനിച്ചവർ
വർഗ്ഗം:ഏപ്രിൽ 23-ന് മരിച്ചവർ
വർഗ്ഗം:ഹിന്ദി ചലച്ചിത്രപിന്നണിഗായകർ
വർഗ്ഗം:പത്മഭൂഷൺ പുരസ്കാരം ലഭിച്ചവർ
വർഗ്ഗം:ഇന്ത്യൻ മുസ്ലിങ്ങൾ
വർഗ്ഗം:പഞ്ചാബികൾ
മദ്രാവതി

ഭാരതീയ ഇതിഹാസകാവ്യമായ മഹാഭാരതത്തിൽ കുരുവംശത്തിലെ പരീക്ഷിത്ത് രാജാവിന്റെ പത്നിയാണ് **മദ്രാവതി**.
പരീക്ഷിത്ത് രാജാവിന്റെയും മദ്രാവതിയുടെയും മകനായി ജനിച്ച ജനമേജയൻ പാണ്ഡവമദ്ധ്യമനായ അർജ്ജുനന്റെ മകൻ അഭിമന്യുവിന്റെ ചെറുമകനാണ്. പരീക്ഷിത്ത് രാജാവിന്റെ മരണശേഷം ഹസ്തിനപുരത്തിന്റെ സിംഹാസനത്തിലേറിയ ജനമേജയനനാണ് വ്യാസശിഷ്യനായ വൈശമ്പായനൻ മഹാഭാരതകഥ വിവരിച്ചുകൊടുക്കുന്നത്.

വർഗ്ഗം:മഹാഭാരതത്തിലെ കഥാപാത്രങ്ങൾ
വർഗ്ഗം:മഹാഭാരതത്തിലെ സ്ത്രീ കഥാപാത്രങ്ങൾ
ശിവപ്പരുത്തി

ഇന്ത്യയിലെ ചൂടുള്ള പ്രദേശങ്ങളിൽ കാണപ്പെടുന്ന കടുംചുവപ്പ് പൂക്കൾ ഉണ്ടാകുന്ന ഒരു കുറ്റിച്ചെടിയാണ് **ശിവപ്പരുത്തി**. . 4 മീറ്റർ വരെ ഉയരം വയ്ക്കുന്ന ഈ ചെടി പലവിധ ഔഷധഗുണങ്ങളുള്ള ഒരു സസ്യമാണ്. ഹോമിയോപ്പതിയിലും ഇതു മരുന്നായി ഉപയോഗിക്കാറുണ്ട്. നാരുകൾക്കു വേണ്ടിയും ഈ ചെടി ഉപയോഗിക്കാറുണ്ട്.

## അവലംബം

## പുറത്തേക്കുള്ള കണ്ണികൾ
* ഔഷധഗുണങ്ങളെപ്പറ്റി 
* ചിത്രങ്ങളും വിവരങ്ങളും

വർഗ്ഗം:ഔഷധസസ്യങ്ങൾ
വർഗ്ഗം:കുറ്റിച്ചെടികൾ
വർഗ്ഗം:പുഷ്പങ്ങൾ
വർഗ്ഗം:അലങ്കാരസസ്യങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:കേരളത്തിലെ സസ്യജാലം
ഓർഡിനൻസ്

നിയമനിർമ്മാണ സഭയ്കുപകരം കാര്യനിർവ്വഹണ വിഭാഗം അഥവാ ഗവൺമെന്റ് നിർമ്മിക്കുന്ന നിയമങ്ങളെ **ഓർഡിനൻസ്** എന്ന് പറയുന്നു. നിയമനിർമ്മാണ സഭ അഥവാ പാർലമെന്റ് ഒഴികെയുള്ള സർകാർ ഘടകങ്ങൾക്ക് നിയമം നിർമ്മിക്കാനോ നടപിലാക്കനോ ഉള്ള അധികാരം പ്രത്യേകാധികാര വഴിയാണ് ഇത് സാദ്ധ്യമാക്കുന്നത്.

വർഗ്ഗം:ഭരണസം‌വിധാനങ്ങൾ
ഭരണഘടനയുടെ 123, 213 വകുപ്പുകളാണ് യഥാക്രമം പ്രസിണ്ടൻറിനും ഗവർണർക്കും ഓർഡിനൻസ് പുറപ്പെടുവിക്കാൻ അധികാരം നൽകുന്നത്.
പാർലമെന്റിന് നിയമനിർമ്മാണം നടത്താൻ അധികാരമുള്ള വിഷയങ്ങളിൽ പ്രസിണ്ടൻറിനും സംസ്ഥാന നിയമസഭകൾക്ക് അധികാരമുള്ള വിഷയങ്ങളിൽ ഗവർണർമാർക്കും ഓർഡിനൻസ് പുറപ്പെടുവിക്കാവുന്നതാണ് .
പാർലമെൻറ്/ സംസ്ഥാന നിയമസഭ അവയുടെ അടുത്ത സമ്മേളനം തുടങ്ങി ആറ് ആഴ്ചക്കുള്ളിൽ ഇതിന് അംഗീകാരം നൽകിയിരിക്കണമെന്ന് ഭരണഘടന നിഷ്കർഷിക്കുന്നു. അല്ലാത്ത പക്ഷം അത് അസാധുവായിത്തീരുന്നു.നിയമനിർമ്മാണ സഭകളുടെ സമ്മേളനം നടക്കുമ്പോൾ ഓർഡിനൻസുകൾ പുറപ്പെടുവിക്കാൻ പാടില്ല.
മഹത്തായ പ്രദർശനം (1851)

1851 ൽ ബ്രിട്ടണിലെ വിക്ടോറിയ രാജ്ഞി ലണ്ടനിൽ സംഘടിപ്പിച്ച വ്യവസായ പ്രദർശനമാണ് **1851 ലെ മഹത്തായ പ്രദർശനം** എന്നറിയപ്പെടുന്നത്.  സ്പിന്നിംഗ് ജെന്നി, പവർ ലൂം, ലോക്കോമോട്ടീവ്, ടെലിഗ്രാഫ്, ടെലിഫോൺ, പ്രിന്റിംഗ് പ്രസ്സ്  തുടങ്ങി അന്നു വരെ കണ്ടുപിടിക്കപ്പെട്ടിരുന്ന എല്ലാ യന്ത്രങ്ങളും അവിടെ പ്രദർശിപ്പിക്കുകയുണ്ടായി. വിദേശത്തുനിന്നുൾപ്പെടെ ആയിരക്കണക്കിനാളുകളാണ് ആ പ്രദർശനത്തിലേക്കെത്തിയത്. ബ്രിട്ടണിലെ സാങ്കേതികജ്ഞാനത്തിനും സാങ്കേതിക വിദഗ്ദ്ധർക്കും ലോകത്തിലെ വിവിധ രാജ്യങ്ങളിൽ നിന്നും ആവശ്യക്കാരുണ്ടായി.  
## പ്രദർശന വസ്തുക്കൾ
*കോഹിനൂർ രത്നം
*ഫ്രെഡറിക് ബേക്ക്വെല്ലിന്റെ ഇന്നത്തെ ഫാക്യിന്റെ തുടക്കക്കാരനായ ഉപകരണം. 
*മാത്യു ബ്രോഡിയുടെ ഡാഗിറോറ്റൈപ്പുകൾ
*വില്യം ചേംബർലൈൻ ജൂനിയറിന്റെ വോട്ടിംഗ് യന്ത്രം
*സ്പിന്നിംഗ് ജെന്നി
*പവർ ലൂം
## നേട്ടങ്ങൾ
*ഇംഗ്ലണ്ടിന്റെ വ്യവസായ വിപ്ലവത്തിന്റെ നേട്ടങ്ങൾ ലോകത്താകമാനം വ്യാപിച്ചു.
## അവലംബം

## അധിക വായനക്ക്
* Auerbach, Jeffrey A. *The Great Exhibition of 1851: A Nation on Display*, Yale University Press, 1999.
* Gibbs-Smith, Charles Harvard. *The Great Exhibition of 1851*, London: HMSO. First edition 1951, second edition 1981.
* Greenhalgh, Paul. *Ephemeral Vistas: The Expositions Universelles, Great Exhibitions and World's Fairs, 1851–1939*, Manchester University Press, 1988.
* Leapman, Michael. *The World for a Shilling: How the Great Exhibition of 1851 Shaped a Nation*, Headline Books, 2001.
* *Dickinson's Comprehensive Pictures of the Great Exhibition of 1851*, Dickinson Brothers, London, 1854.
## പുറം കണ്ണികൾ

* 1851 map Map of London showing the site of the Great Exhibition in Hyde Park. MAPCO
* "Memorials of the Great Exhibition" (cartoon) Cartoon series from Punch Magazine
* Charlotte Bronte's account of a visit to the Great Exhibition  mytimemachine.co.uk
* 
* Great Exhibition Collection in the National Art Library  Victoria and Albert Museum
* "In Our Time" BBC radio programme discussing the Great Exhibition and its impact. Originally broadcast 27 Apr 2006
* Royal Engineers Museum  Royal Engineers and the Great Exhibition
* 

വർഗ്ഗം:പ്രദർശനങ്ങൾ
മികച്ച നടിക്കുള്ള കേരളസംസ്ഥാന ചലച്ചിത്രപുരസ്കാരം നേടിയവരുടെ പട്ടിക

## സർവ്വശ്രേഷ്ഠം

## മികച്ച നടിക്കുള്ള [[കേരളസംസ്ഥാന ചലച്ചിത്രപുരസ്കാരം]] വിജയികൾ

## References
*Official website 
*PRD, Govt. of Kerala: Awardees List 

വർഗ്ഗം:കേരളസംസ്ഥാന ചലച്ചിത്രപുരസ്കാരങ്ങൾ
വർഗ്ഗം:മികച്ച നടിക്കുള്ള കേരളസംസ്ഥാന ചലച്ചിത്രപുരസ്കാരം ലഭിച്ചവർ
വെള്ളക്കരിങ്ങാലി

തെക്കേ അമേരിക്കൻ വംശജനായ ഒരു വൃക്ഷമാണ് **വെള്ളക്കരിങ്ങാലി**.. 20 മീറ്റർ വരെ ഉയരം വയ്ക്കും. ഇത് ഒരു ഔഷധസസ്യമാണ്. 

## അവലംബം

## പുറത്തേക്കുള്ള കണ്ണികൾ

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:ഫാബേസീ
ലക്ഷ്മീപുരം കൊട്ടാരം

കേരളത്തിൽ ചങ്ങനാശ്ശേരിയിൽ സ്ഥിതിചെയ്യുന്ന കൊട്ടാരമാണ്  **ലക്ഷ്മീപുരം കൊട്ടാരം**. സ്വാതി തിരുനാൾ മഹാരാജാവിന്റെ പിതാവിന്റെ രാജഗൃഹമാണിത്.  1811-ൽ അന്നത്തെ തിരുവിതാംകൂർ ഭരണാധികാരിയായിരുന്ന റാണി ഗൗരി ലക്ഷ്മിബായിയുടെ നിർദ്ദേശപ്രകാരം സ്വഭർത്താവ് രാജരാജവർമ്മ വലിയ കോയിത്തമ്പുരാന്റെ കുടുംബത്തിനുവേണ്ടി തെക്കുംകൂർ രാജ്യ ആസ്ഥാനമായിരുന്ന ചങ്ങനാശ്ശേരിയിൽ പുതുതായി പണികഴിച്ച രാജഗൃഹമായിരുന്നു  ലക്ഷ്മീപുരം കൊട്ടാരം. അന്നുവരെ ചങ്ങനാശ്ശേരിയിലെ  നീരാഴിക്കെട്ടു കൊട്ടാരത്തിലായിരുന്ന   രാജകുടുംബാംഗങ്ങളെ ലക്ഷ്മീപുരം കൊട്ടാരത്തിലേക്ക് മാറ്റിത്താമസിപ്പിച്ചു. 

## നിർമ്മാണപശ്ചാത്തലം
[150px|ഇടത്ത്‌|thumb|[ഗൗരി ലക്ഷ്മീബായി|<small>തിരുവിതാംകൂർ റാണി ഗൗരി ലക്ഷ്മീബായി</small>]]
[150px|ഇടത്ത്‌|thumb|[രാജ രാജ വർമ്മ വലിയ കോയിത്തമ്പുരാൻ|<small>രാജരാജ വർമ്മ</small>]]
തിരുവിതാംകൂർ രാജകുടുംബവുമായി വിവാഹബന്ധത്തിലേർപ്പെടുന്ന ക്ഷത്രിയസമുദായാംഗങ്ങളെയാണ്കോയിത്തമ്പുരാക്കന്മാർ എന്നു വിളിച്ചിരുന്നത്. മൂത്ത റാണിയുടെ ഭർത്താവിനെ വലിയ കോയിത്തമ്പുരാൻ എന്ന് ബഹുമാനപൂർവ്വം വിളിക്കുന്നു. തിരുവിതാംകൂറിൽ മരുമക്കത്തായക്രമം അനുസരിച്ച് സിംഹാസനാവകാശം അമ്മ വഴിക്കായിരുന്നു. സിംഹാസനാവകാശിയുടെ അല്ലെങ്കിൽ മഹാരാജാവിന്റെ പിതാവാണെങ്കിൽപ്പോലും അമ്മത്തമ്പുരാട്ടിയുടെ ഭർത്താവ് എന്നതിൽ കവിഞ്ഞ രാജകീയാവകാശങ്ങൾ കോയിത്തമ്പുരാക്കന്മാർക്കു് അനുവദിക്കപ്പെട്ടിരുന്നില്ല. എങ്കിലും അവർ സമൂഹത്തിൽ ഉന്നതസ്ഥാനീയരും രാജസമാനമായി ആദരണീയരുമായിരുന്നു. 

തിരുവിതാംകൂറിലെ തമ്പുരാട്ടിമാരെ വിവാഹം കഴിക്കാൻ തെരഞ്ഞെടുത്തിരുന്ന പുരുഷന്മാർ സാധാരണയായി കിളിമാനൂർ കൊട്ടാരത്തിൽ നിന്നോ ചങ്ങനാശ്ശേരി കൊട്ടാരത്തിൽനിന്നോ ഉള്ളവരായിരുന്നു. തെക്കേ മലബാറിലെ പരപ്പൂർ രാജവംശത്തിന്റെ ബേപ്പൂർ, പരപ്പനാട് എന്നീ ശാഖകളുടെ പിന്മുറക്കാരായിരുന്നു ഈ കുടുംബക്കാർ. ഇതിൽ പരപ്പനാട് ശാഖയ്ക്കു ആലിയക്കോട് എന്നും പേരുണ്ട്. പതിനെട്ടാം ശതകത്തിന്റെ ഉത്തരാർദ്ധത്തിൽ ഹൈദരാലിയുടെ മലബാർ ആക്രമണത്തെ തുടർന്ന് ആലിയക്കോട് ശാഖയിലെ കുഞ്ഞിക്കുട്ടിത്തമ്പുരാട്ടി തന്റെ അഞ്ചു പെൺ മക്കളോടൊപ്പം തിരുവിതാംകൂറിൽ അഭയം പ്രാപിച്ചു. അന്നത്തെ മഹാരാജാവ് കാർത്തികതിരുനാൾ രാമവർമ്മ ഇവർക്കു താമസിക്കാൻ തെക്കുംകൂർ രാജവംശത്തിന്റെ വകയായ ചങ്ങനാശ്ശേരി നീരാഴിക്കെട്ടു കൊട്ടാരം വിട്ടുകൊടുത്തു. പിന്നീട് മൂത്ത സഹോദരിമാർ ഗ്രാമം, തിരുവല്ല, പള്ളം ഇവിടങ്ങളിൽ സ്വന്തം കൊട്ടാരങ്ങൾ പണിതു് താമസമാക്കി. ഏറ്റവും ഇളയ സഹോദരിയായിരുന്ന ഇഞ്ഞാഞ്ഞിഅമ്മയ്ക്കായിരുന്നു ചങ്ങനാശ്ശേരിക്കൊട്ടാരം. അവരുടെ പൗത്രനായിരുന്നു തിരുവിതാംകൂർ രാജകുടുംബത്തിലെ റാണി ലക്ഷ്മീഭായിയെ വിവാഹം കഴിച്ച രാജരാജവർമ്മ. ഈ ദമ്പതികളുടെ പുത്രനായിരുന്നു 1828 മുതൽ 1846 വരെ തിരുവിതാംകൂർ ഭരിച്ചിരുന്ന പ്രശസ്ത സംഗീതജ്ഞനും ഗാനരചയിതാവുമായിരുന്ന സ്വാതി തിരുനാൾ മഹാരാജാവ്.

മഹാറാണി ലക്ഷ്മീ ബായിയുടെ നിർദ്ദേശപ്രകാരം 1811-ൽ ഭർത്താവിന്റെ കുടുംബത്തിനു വേണ്ടി ചങ്ങനാശ്ശേരിയിൽ തന്നെ ഒരു പുതിയ കൊട്ടാരം പടുത്തുയർത്തി. ഇതാണു് പിൽക്കാലത്തു് ലക്ഷ്മീപുരം കൊട്ടാരം എന്നറിയപ്പെട്ടതു്.

## കൊട്ടാരക്ഷേത്രം
കൊട്ടാരത്തിനോട് ചേർന്നുതന്നെ ഒരു ക്ഷേത്രമുണ്ട്. കേരളത്തിൽ അത്യപൂർവമായി കാണുന്ന സന്താന ഗോപാല സ്വാമിയാണ് പ്രതിഷ്ഠ. ശംഖു-ചക്രധാരിയായ മഹാവിഷ്ണു കൈകളിൽ ഒരു കുഞ്ഞിനെ എടുത്തു നിൽക്കുന്ന രീതിയിലുള്ള പ്രതിഷ്ഠ അപൂർവ്വമാണ്. തിരുവിതാംകൂർ റാണിയായിരുന്ന റാണി ഗൗരി ലക്ഷ്മി ബായിക്ക് പുത്രലാഭത്തിനായി പുഴവാത് കൊട്ടാരത്തിനടുത്ത് സന്താനഗോപാലക്ഷേത്രം പണിയുകയും സന്താനഗോപാലപൂജ നടത്തുകയും ചെയ്തുവത്രെ. (മഹാറാണിയുടെ ഭർത്തൃഗൃഹം ചങ്ങനാശ്ശേരി കൊട്ടാരമായിരുന്നു). അതിനെ തുടർന്നാണ് മഹാറാണിക്ക് ദ്വിതീയ സന്താനമായി സ്വാതിതിരുനാൾ ജനിച്ചത് എന്നു പറയപ്പെടുന്നു.

## അവലംബങ്ങൾ


വർഗ്ഗം:ചങ്ങനാശ്ശേരി
കെ.പി. കൊട്ടാരക്കര

കഥ, തിരക്കഥ, സംഭാഷണം, നിർമ്മാണം,ചിത്രസംയോജനം എന്നീ മേഖലകളിലെല്ലാം പ്രവർത്തിച്ച വ്യക്തിയായിരുന്നു **കെ.പി. കൊട്ടാരക്കര** (1926 - നവംബർ 19, 2006). കൊല്ലം കൊട്ടാരക്കര സ്വദേശിയായിരുന്ന ഇദ്ദേഹത്തിന്റെ യഥാർത്ഥ പേര് കുട്ടൻ പിള്ള എന്നായിരുന്നു. രാമൻ പിള്ളയുടെയും പാർവ്വതി അമ്മയുടെയും പുത്രനായി മലയാളി കുടുംബത്തിൽ 1926-ൽ ജനിച്ചു. സിനിമ നിർമാതാവായ രവി കൊട്ടാരക്കര, ഗണേശ് കൊട്ടാരക്കര എന്നിവർ മക്കളാണ്. എസ്.എസ്.എൽ.സി. പാസ്സായ ശേഷം പ്രൊഫഷണൽ നാടക വേദിയിൽ പ്രവേശിച്ചു.  പലനാടകങ്ങളും ഇദ്ദേഹം എഴുതി അവതരിപ്പിച്ചിട്ടുണ്ട്.  1950-ൽ നീലയുടെ പ്രഥമചിത്രമായ *ആത്മസഖിക്കു* വേണ്ടി കഥയും സംഭാഷണവും എഴുതി ചലച്ചിത്രരംഗത്തു പ്രവേശിച്ചു.  തുടർന്നു ആറു ചിത്രങ്ങൾക്ക് കഥയു സംഭാഷണവും എഴുതുകയും അവയിൽ മിക്കതിലും അഭിനയിക്കുകയും ചെയ്തു. *പാശമലർ* എന്ന ചിത്രത്തിന്റെ കഥാകൃത്ത് എന്ന നിലയിലാണ് ഇദ്ദേഹം പ്രസിദ്ധിയിലേക്കുയർന്നത്.

ഒരു നിർമാതാവ് എന്നനിലയിൽ തമിഴ് ചലച്ചിത്ര രംഗത്തേക്കു വന്ന ഇദ്ദേഹം *പരിശ്* എന്നചിത്രം നിർമിച്ച ശേഷം മലയാളത്തിലേക്കു കടന്നു.  കെ.പി. കൊട്ടാരക്കരയുടെ ആദ്യ മലയാളചിത്രം *ജീവിതയാത്ര* ആണ്.  തുടർന്ന് 28 ചിത്രങ്ങൾ കൂടി നിർമ്മിക്കുകയും ചെയ്തു.  ഇദ്ദേഹത്തിന്റെ എല്ലാ ചിത്രങ്ങളുടെയു കഥയും സംഭാഷണവും അദ്ദേഹംതന്നെ എഴുതിയതാണ്.  ഇദ്ദേഹത്തിന്റെ പലകഥകളും മറ്റുഭാഷകളിൽ ചിത്രങ്ങളാക്കിയിട്ടുണ്ട്.  2006 നവംബർ 19-ന് അദ്ദേഹം അന്തരിച്ചു. 
## നിർമിച്ച ചിത്രങ്ങൾ

## അവലംബം

## പുറത്തേക്കുള്ള കണ്ണികൾ

വർഗ്ഗം:1926-ൽ ജനിച്ചവർ
വർഗ്ഗം:2006-ൽ മരിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:നവംബർ 19-ന് മരിച്ചവർ
വർഗ്ഗം:മലയാളചലച്ചിത്രനിർമ്മാതാക്കൾ
വർഗ്ഗം:മലയാളചലച്ചിത്ര ചിത്രസംയോജകർ
സ്കോപ്ട്സി

[thumb|150px|സ്തനഛേദം നടത്തിയ സ്കോപ്ട്സി [സ്ത്രീ]]

റഷ്യൻ സാമ്രാജ്യത്തിൽ പതിനെട്ടാം നൂറ്റാണ്ടിലോ അതിനു മുൻപോ ഉത്ഭവിച്ച് ഇരുപതാം നൂറ്റാണ്ടിന്റെ മദ്ധ്യത്തോളം നിലനിന്ന ഒരു രഹസ്യധാർമ്മികതയാണ് **സ്കോപ്ട്സി**. ലൈംഗികകാമത്തെ തിന്മയായി കരുതുന്ന വിശ്വാസം പിന്തുടർന്ന് അവർക്കിടയിൽ സ്ത്രീപുരുഷന്മാർ നടത്തിയിരുന്ന വൃഷണഛേദത്തിന്റേയും സ്തനഛേദത്തിന്റേയും പേരിലാണ് ഇവർ ശ്രദ്ധ നേടിയത്. 'ദൈവജനം' എന്ന പേരിൽ അറിയപ്പെട്ടിരുന്ന ഓർത്തഡോക്സ് വിമതധാർമ്മികതക്കുള്ളിൽ ഒരു വിഭാഗമായി ഉത്ഭവിച്ച ഈ പ്രസ്ഥാനത്തിന്റെ സ്ഥാപകൻ  കോൺട്രാത്തി സെലിവനോവ് എന്ന കർഷകനായിരുന്നു. തന്റെ ആശയങ്ങൾ അദ്ദേഹം കണ്ടെത്തിയത് റഷ്യൻ ബൈബിളിന്റെ ചില ആദിപാഠങ്ങളുടെ 'സൃഷ്ടിപരമായ' മറുവായന (creative misreading) വഴിയാണ്. ആ വായനയിൽ  പുതിയനിയമത്തിലെ, 'രക്ഷകൻ' എന്നർത്ഥം വരുന്ന 'ഇസ്കുപിറ്റൽ' (Iskupitel) എന്ന പദം 'വരിയുടക്കുന്നവൻ' എന്നർത്ഥം വരുന്ന 'ഓസ്കോപിറ്റൽ' (Oskopitel) ആയി. പഴയനിയമത്തിലെ, 'സന്താനപുഷ്ടിയുള്ളവരാകുക' (പ്ലോഡൈറ്റ്സ് -Plodites) എന്ന ദൈവാഹ്വാനം, 'വരിയുടക്കുക' (പ്ലോറ്റൈറ്റ്സ് - Plotites) എന്നുമായി.   

ഈ നവധാർമ്മികതയെ ആദ്യം ശ്രദ്ധിച്ചത് 18-ആം നൂറ്റാണ്ടിലെ പോലീസ് റിപ്പോർട്ടുകളാണ്. 1772-ൽ കാതറീൻ രാജ്ഞി മദ്ധ്യ റഷ്യയിൽ ഓറെൽ എന്ന സ്ഥലത്തെ ഈ വിഭാഗത്തിന്റെ പ്രവർത്തനങ്ങളെക്കുറിച്ച് അന്വേഷിക്കാൻ ഉത്തരവിട്ടു. 1807-ൽ റഷ്യൻ ഓർത്തഡോക്സ് സഭയുടെ വിശുദ്ധ സൂനഹദോസ് ഈ പ്രസ്ഥാനത്തെ ഏറ്റവും അപകടകരവും ദൈവദൂഷണപരവുമായ വേദവ്യതിചലമായി പ്രഖ്യാപിച്ചു. 1835-ൽ ഈ നിർവചനം റഷ്യൻ സാന്മ്രാജ്യത്തിലെ നിയമസംഹിതയുടെ ഭാഗമായി.  റഷ്യൻ സെനറ്റ് ഇവരെ മനുഷരാശിയുടെ ശത്രുക്കളും സാന്മാർഗ്ഗികതയുടെ വിനാശകരും ദൈവികവും മാനുഷികവുമായ നിയമങ്ങൾക്കു മുൻപിൽ കുറ്റവാളികളും ആയി മുദ്രകുത്തി. ഇരുപതാം നൂറ്റാണ്ടിലെ കമ്മ്യൂണിസ്റ്റു ഭരണകൂടവും ഈ പ്രസ്ഥാനത്തെ  അടിച്ചമർത്താൻ ശ്രമിച്ചു.  ഈ എതിർപ്പുകൾക്കു മുന്നിലും ഏറെക്കാലം അംഗബലത്തോടെ നിലനിന്ന ഇവർ ഇരുപതാം നൂറ്റാണ്ടിന്റെ പകുതിയിൽ  ക്രമേണ ഇല്ലാതായി.
## അവലംബം

വർഗ്ഗം: പൗരസ്ത്യ ഓർത്തഡോക്സ് ക്രിസ്തീയത
മണ്ണൂർ ചാമിയാർ

ലഘുചിത്രം|മണ്ണൂർ ചാമിയാർ
പ്രശസ്ത പൊറാട്ടുനാടക കലാകാരനും ഫോക്‌ലോർ അക്കാദമി അവാർഡ് ജേതാവുമായിരുന്നു **മണ്ണൂർ ചാമിയാർ** (മരണം : 24 ഏപ്രിൽ 2013). അയ്യായിരത്തിലേറെ വേദികളിൽ അദ്ദേഹം പൊറാട്ടുനാടകം അവതരിപ്പിച്ചിട്ടുണ്ട്. തൃശ്ശൂർ ആകാശവാണി നിലയത്തിൽ നിരവധിതവണ പൊറോട്ടുനാടകം അവതരിപ്പിച്ചിട്ടുണ്ട്. 
## ജീവിതരേഖ
68 വർഷമായി പൊറാട്ടുനാടകവേദിയിൽ നിറഞ്ഞുനിന്നിരുന്ന ചാമിയാർ പൊറാട്ടുനാടകത്തിലെ മുപ്പത്താറോളം പാർട്ടുകളിൽ കൊശവൻ, കൊശവത്തി, ദാസി, പൂക്കാരി, ചക്ലിയൻ, ചക്ലിച്ചി, മാതോച്ചി, കാശു പണ്ടാരം, കുറവൻ, കുറത്തി, തൊട്ടിയൻ, തൊട്ടിച്ചി തുടങ്ങിയ പാർട്ടുകളാണ് അവതരിപ്പിച്ചിരുന്നത്. യുവജനക്ഷേമബോർഡ് നാടൻകലകളെ പ്രോത്സാഹിപ്പിക്കുന്നതിനായി സംഘടിപ്പിച്ച കളിത്തട്ട് ഫോക്‌ലോർ പരിശീലനക്കളരിയിൽ പൊറാട്ടുനാടക വിഭാഗത്തിലെ പ്രധാന ഗുരുവായിരുന്നു.   
## പുരസ്കാരങ്ങൾ
*ഫോക്‌ലോർ അക്കാദമി ഫെല്ലോഷിപ്പ്
* കേന്ദ്ര ഗവൺമെന്റ് സർട്ടിഫിക്കറ്റ്
*കേന്ദ്ര സംഗീതനാടക അക്കാദമി അവാർഡ്
*കേരള സർക്കാർ നാടകപ്പൊലിമ അവാർഡ് 
## അവലംബം


വർഗ്ഗം:ജനിച്ച വർഷം ഇല്ലാത്ത ജീവചരിത്രലേഖനങ്ങൾ
വർഗ്ഗം: 2013-ൽ മരിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:ഏപ്രിൽ 24-ന് മരിച്ചവർ

വർഗ്ഗം:കേരളത്തിലെ തനതു കലകളുടെ അവതാരകർ
വർഗ്ഗം:ജനിച്ച വർഷം ഇല്ലാത്ത ജീവചരിത്രലേഖനങ്ങൾ
കാട്ടുകൊടിവള്ളി

മരങ്ങളിൽ കയറിപ്പോവുന്ന ഒരു വള്ളിച്ചെടിയാണ് **കാട്ടുകൊടിവള്ളി**. . ഇല പൊഴിക്കുന്ന ഈ വള്ളിച്ചെടിക്ക് അനുകൂല കാലാവസ്ഥയിൽ 15 മീറ്ററോളം വളരാൻ കഴിയും. ഇതിൻറെ കായ മൽസ്യങ്ങളെയും പേനിനെയും വിരകളെയും കൊല്ലാൻ ഉപയോഗിക്കാറുണ്ട്. 

## അവലംബം

## പുറത്തേക്കുള്ള കണ്ണികൾ
* രൂപവിവരണം
* കൂടുതൽ വിവരങ്ങൾ 
* http://florabase.dec.wa.gov.au/browse/profile/2940 

വർഗ്ഗം:ഔഷധസസ്യങ്ങൾ
വർഗ്ഗം:കുറ്റിച്ചെടികൾ
വർഗ്ഗം:വള്ളിച്ചെടികൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:ഭക്ഷ്യയോഗ്യമായ കായ്കൾ ഉള്ള സസ്യങ്ങൾ
എൻറികൊ ലെറ്റ

ഇറ്റലിയുടെ പുതിയ പ്രധാനമന്ത്രിയായി നാമനിർദ്ദേശം ചെയ്യപ്പെട്ട മധ്യ ഇടതുപക്ഷ പാർട്ടിയുടെ ഉപനേതാവാണ് **എൻറികൊ ലെറ്റ**(Enrico Letta) (ജനനം :20 ആഗസ്റ്റ് 1966). പുതിയ പ്രസിഡൻറായി തിരഞ്ഞെടുക്കപ്പെട്ട ജോർജിയോ നാപൊളിറ്റാനോയാണ് ലെറ്റയെ നാമനിർദ്ദേശം ചെയ്തത്. 
## ജീവിതരേഖ
ഇറ്റലിയിലെ പിസായിൽ ജനിച്ചു. മുൻപ്രധാനമന്ത്രി സിൽവിയോ ബെർലുസ്കോണിയുടെ മുതിർന്ന സഹായിയായിരുന്നു. 1998-ൽ മുപ്പത്തിരണ്ടാം വയസ്സിലാണ് ലെറ്റ ആദ്യമായി മന്ത്രിയായത്. ഇറ്റലിയിൽ ഈ പദവിയലിലെത്തുന്ന ഏറ്റവും പ്രായം കുറഞ്ഞ വ്യക്തിയായിരുന്നു.

## അവലംബം


വർഗ്ഗം:1966-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:ഇറ്റലിയുടെ പ്രധാനമന്ത്രിമാർ
വർഗ്ഗം:ഓഗസ്റ്റ് 20-ന് ജനിച്ചവർ
എച്ച്.എം. സീർവായ്

പ്രശസ്ത നിയമ പണ്ഡിതനായ ഹോംസ്ജി മനേക്ജി സിർവായ് എന്ന എച്ച്. എം . സിർവായ് 1906 ഡിസംബർ 5 നു  മുംബെയിൽ ജനിച്ചു. എൽഫിസ്റ്റൺ കോളേജിൽ പഠനം  പൂർത്തിയാക്കിയ അദ്ദേഹം  1929 ൽ ജെ.ബി കാംഗയുടെ കീഴിൽ പ്രാക്കടീസ് ആരംഭിച്ചു. അഭിഭാഷകവൃത്തിയിലെ സാമ്പത്തികനേട്ടങ്ങളെക്കുറിച്ച് തെല്ലും  ചിന്തിച്ചിരുന്നില്ല.. ചില വേളകളിൽ അദ്ദേഹത്തിന്റെ വാർഷിക വരുമാനം  ഒരു ജൂനിയർ അഭിഭാഷകനെപ്പോലും  ലഞ്ജിപ്പിക്കുന്ന തരത്തിലുള്ളതായിരുന്നു. അഭിഭാഷകനെന്നതിലുപരി ഒരു മികച്ച വ്യക്തിത്വത്തിനുടമയായിരുന്ന സീർവായ്   കേശവാനന്ദ കേസിൽ കേരളാ സർക്കാരിനു വേണ്ടി സീർവായ് ഹാജരായിരുന്നു.
## അവലംബം

വർഗ്ഗം:ഇന്ത്യൻ നിയമജ്ഞർ
വർഗ്ഗം:1906-ൽ ജനിച്ചവർ
മനോരമ തമ്പുരാട്ടി

പതിനെട്ടാം നൂറ്റാണ്ടിൽ കേരളത്തിൽ ജീവിച്ചിരുന്ന ഒരു പ്രശസ്ത സംസ്കൃതപണ്ഡിതയായിരുന്നു **മനോരമ തമ്പുരാട്ടി** (1760-1828). സാമൂതിരി രാജവംശത്തിന്റെ താവഴിയിൽ പെട്ട കോട്ടക്കൽകിഴക്കേ കോവിലകത്തെ അംഗമായിരുന്നു അവർ. ഒരു രാജകുടുംബാംഗമെന്ന നിലയിൽ, അന്നത്തെ സാമൂഹ്യപരിമിതികളിൽ നിന്നു വ്യത്യസ്തമായി, സംസ്കൃതഭാഷ അഭ്യസിക്കാനും അതിൽ വ്യുൽപ്പത്തി നേടാനും മനോരമത്തമ്പുരാട്ടിയ്ക്കു് അവസരം ലഭിച്ചു. ചെറുപ്രായത്തിൽ തന്നെ സംസ്കൃതഭാഷയിലും കൃതികളിലും പാണ്ഡിത്യം പ്രകടിപ്പിച്ചു.

തിരുവിതാംകൂർ മഹാരാജാവായിരുന്ന കാർത്തികത്തിരുനാൾ ബാലരാമവർമ്മയുടെ (1724-98) സമകാലീനയായിരുന്നു മനോരമ. കൊല്ലവർഷം 964-ൽ ടിപ്പുവിന്റെ മലബാർ ആക്രമണത്തെ തുടർന്നു് അവർ കോട്ടക്കൽ വിട്ട് തിരുവിതാംകൂറിൽ അഭയം പ്രാപിച്ചു. ഇക്കാലത്താണു് കാർത്തിക തിരുനാളിന്റെ ബാലരാമ ഭാരതം ഉൾപ്പെടെയുള്ള പല സാഹിത്യകൃതികളും രചിക്കപ്പെട്ടതു്. ഈ കൃതികൾ പൂർത്തിയാക്കുവാൻ മനോരമത്തമ്പുരാട്ടിയുടെ നിർദ്ദേശങ്ങളും അഭിപ്രായങ്ങളും ഏറെ സഹായിച്ചു. ബാലരാമവർമ്മയും മനോരമ തമ്പുരാട്ടിയും തമ്മിലുള്ള സാഹിത്യസംബന്ധമായ സംവാദങ്ങളും എഴുത്തുകുത്തുകളും ചരിത്രപ്രാധാന്യമുള്ളതായി കരുതപ്പെടുന്നു.

അനുഗൃഹീത കവയിത്രി എന്നു കേരളം മുഴുവൻ അറിഞ്ഞിരുന്നെങ്കിലും ഏതാനും ശ്ലോകങ്ങൾ ഒഴികെ അവരുടെ ഭൂരിഭാഗം കൃതികളും കണ്ടെടുക്കപ്പെട്ടിട്ടില്ല.

സംസ്കൃതവ്യാകരണനിയമങ്ങളും സാമാന്യലോകവ്യവഹാരവും ബന്ധിപ്പിച്ചുകൊണ്ട് മനോരമത്തമ്പുരാട്ടി ശ്ലേഷാർത്ഥത്തിൽ എഴുതിയ ചില ശ്ലോകങ്ങൾ പ്രസിദ്ധമാണു് . ഉദാ:

"യസ്യ ഷഷ്ഠീ ചതുർത്ഥീ ച
വിഹസ്യ ച വിഹായ ച
അഹം കഥം ദ്വിതീയാ സ്യാത്
ദ്വിതീയാ സ്യാമഹം കഥം?"


"ശുദ്ധ അവ്യയങ്ങളായ 'വിഹസ്യ' എന്നതു് ഷഷ്ഠിയും 'വിഹായ' എന്നതു് ചതുർത്ഥിയും വിഭക്തിരൂപങ്ങളാണെന്നും പ്രഥമാവിഭക്തിയിലുള്ള 'അഹം' എന്നതു് ദ്വിതീയാരൂപമാണെന്നും കരുതുന്ന ഒരാൾക്കു് ഞാനെങ്ങനെ ദ്വിതീയാ (പത്നി) ആകും?" എന്നാണു് ഈ ശ്ലോകത്തിന്റെ പൊരുൾ. ഒട്ടും അഭ്യസ്തവിദ്യനല്ലാത്ത ഒരു ബ്രാഹ്മണനെയായിരുന്നു മനോരമത്തമ്പുരാട്ടിക്കു് ഭർത്താവായി സ്വീകരിക്കേണ്ടി വന്നതത്രേ. അതേ സമയം തിരുവിതാംകൂറിലെ അശ്വതി തിരുനാൾ രാജകുമാരനുമായുള്ള വിനിമയങ്ങൾക്കിടെ അവർ രചിച്ചിരുന്ന കവിതകളിലും ശ്ലോകങ്ങളിലും അതീവകാൽപ്പനികപ്രമേയങ്ങൾ  ഉൾപ്പെട്ടിരുന്നു.  

## അവലംബം


വർഗ്ഗം:കേരളത്തിലെ സംസ്കൃതപണ്ഡിതർ

അവർ തിരുവിതാംകൂർ നാടുവാഴി ആയിരുന്ന കാർത്തിക തിരുന്നാൾ ബാലരാമ വർമ്മ(ധർമ രാജ)യുടേയും സമകാലീനയായിരുന്നു. മൈസൂരിലെ ടിപ്പു സുൽത്താൻമലബാർ കീഴടക്കിയപ്പോൾ അവർ തിരുവിതാം കൂറിലാണ് അഭയം തേടിയത്. അക്കാലത്താണ് രാജാവ് *ബാലരാമ ഭാരതം* രചിച്ചത്. അതിന്റെ രചന നല്ല രീതിയിലാക്കാൻ തമ്പുരാട്ടിയുടെ അഭിപ്രായങ്ങളും നിർദ്ദേശങ്ങളും സഹായിച്ചു.
മന്ത്രം

പ്രാർത്ഥനയുടെയോ ധ്യാനത്തിന്റെയോ ഭാഗമായി ഉരുവിടുന്ന അക്ഷരങ്ങൾ, അക്ഷരശൃംഗലകൾ, വാക്കുകൾ, വാക്യങ്ങൾ എന്നിവയെയാണ് *മന്ത്രം* എന്ന് പറയുന്നത്. സംസ്കൃതത്തിലെ ചിന്ത എന്നർത്ഥമുള്ള *മന:* എന്ന വാക്കിൽ നിന്നാണ് *മന്ത്രം* എന്ന വാക്കിന്റെ ഉത്ഭവം.
"മനനാൽ ത്രായതേ" മനനം ചെയ്യുന്നവനെ ത്രാണനം ചെയ്യുന്നത് (രക്ഷിക്കുന്നത് )ഏതൊന്നാണോ അതിനെ മന്ത്രം എന്നു പറയുന്നു.

### അവലംബം

വർഗ്ഗം:മന്ത്രങ്ങൾ
കണ്ടക്കൈ ഗ്രാമത്തിലെ പുല്ലു പറിക്കൽ സമരം

കേരളത്തിലെ പ്രധാന സ്ത്രീ മുന്നേറ്റങ്ങളിലൊന്നാണ് **കണ്ടക്കൈ പുല്ലു പറിക്കൽ സമരം അഥവാ മേച്ചിൽപ്പുല്ല് സമരം**. കണ്ണൂർ ജില്ലയിലെ മയ്യിൽ ഗ്രാമപഞ്ചായത്തിലെ  കണ്ടക്കൈ പ്രദേശത്താണ് ഈ സമരം നടന്നത്. കണ്ടക്കൈ അധികാരിയുടെ പറമ്പിൽ നിന്ന് കുഞ്ഞാക്കമ്മയുടെ നേതൃത്വത്തിൽ പുരമേയാൻ പുല്ലു പറിച്ചതാണ് പുല്ലുപറി സമരം. 

കണ്ടക്കൈ പ്രദേശത്തെ ജന്മി, കുടിയാന്മാരെ അവരുടെ സ്ഥലങ്ങളിൽ നിന്ന് പുറത്താക്കാൻ ശ്രമിക്കുകയും അവരെ ക്രൂരമായി ഉപദ്രവിക്കുകയും ചെയ്തു വന്നു. നാല്പതുകളിൽ കർഷകസംഘത്തിനു കീഴെ സംഘടിച്ച് പ്രതിരോധത്തിനു മുതിർന്നു. ഇതിൽ കോപാകുലനായ ജന്മി പോലീസിൽ കള്ളക്കേസു നൽകി. തന്റെ പുരയിടെ അതിക്രമിച്ചു കയറി പുരമേയുന്ന പുല്ല് അറുത്തെടുത്തു എന്നായിരുന്നു പരാതി. എം.എസ്.പിയുടെയും പോലീസിന്റെയും  നേതൃത്ത്വത്തിൽ കർഷക തൊഴിലാളികളെ ക്രൂര മർദ്ദനത്തിനു വിധേയമാക്കുക മാത്രമല്ല സമരത്തിൽ പങ്കെടുത്തവരുടെ വീടുകളിൽ കയറി കലങ്ങളും ചട്ടികളും തകർക്കുകയും ചെയ്തു. ആ പ്രദേശത്തെ ധാരാളം ആണുങ്ങളെ പിടിച്ചു കൊണ്ടു പോയി ഗുണ്ടകൾ ക്രൂരമായി മർദ്ദിച്ചു. ജന്മിയുടെ പരാതിയെത്തുടർന്ന് കുഞ്ഞാക്കമ്മയെ പോലീസ് അറസ്റ്റ് ചെയ്ത് ജയിലിലടച്ചു. 1947 ഫെബ്രുവരി 18 മുതൽ ഏപ്രിൽ 5 വരെ കുഞ്ഞാക്കമ്മ ജയിലിൽ ആയിരുന്നു. 
## അവലംബം


വർഗ്ഗം:കേരളത്തിലെ കർഷക സമരങ്ങൾ
പി.കെ. കുഞ്ഞാക്കമ്മ

കേരളത്തിലെ പ്രധാന സ്ത്രീ മുന്നേറ്റങ്ങളിലൊന്നായ 1946 ലെ കണ്ടകൈ പുല്ലുപറി സമര നായികയാണ് **പി.കെ. കുഞ്ഞാക്കമ്മ**(1881 - 1961). 1947 ൽ "വിത്തിട്ടവൻവിളകൊയ്യും"  എന്ന മുദ്രാവാക്യം ഉയർത്തി ഊരട കണ്ണൻനായരുടെ കൃഷിഭൂമിയിലെ വിള കൊയ്തു. ജന്മിയുടെ അക്രമത്തിനെതിരെ  കുഞ്ഞാക്കമ്മയുടെ നേതൃത്വത്തിൽ വനിതാ ജാഥ സ്ഥലം അധികാരിയുടെ വീട്ടിലേക്ക് മാർച്ച് ചെയ്തു.
## ജീവിതരേഖ
കണ്ണൂർ ജില്ലയിലെ പയ്യാവൂരിനടുത്ത് വേലൂരിലാണ് കുഞ്ഞാക്കമ്മയുടെ ജനനം. കർഷക സംഘം അംഗമായി സജീവമായി അക്കാലത്തെ കർഷക തൊഴിലാളി മുന്നേറ്റങ്ങളിൽ പങ്കെടുത്തു. 1942 - 43 ൽ കമ്മ്യൂണിസ്റ്റ് പാർട്ടി അംഗമായി.

കണ്ടക്കൈ പ്രദേശത്തെ ജന്മി, കുടിയാന്മാരെ അവരുടെ സ്ഥലങ്ങളിൽ നിന്ന് പുറത്താക്കാൻ ശ്രമിക്കുകയും അവരെ ക്രൂരമായി ഉപദ്രവിക്കുകയും ചെയ്തു വന്നു. നാല്പതുകളിൽ കർഷകസംഘത്തിനു കീഴെ സംഘടിച്ച് പ്രതിരോധത്തിനു മുതിർന്നു. ഇതിൽ കോപാകുലനായ ജന്മി പോലീസിൽ കള്ളക്കേസു നൽകി. തന്റെ പുരയിടെ അതിക്രമിച്ചു കയറി പുരമേയുന്ന പുല്ല് അറുത്തെടുത്തു എന്നായിരുന്നു പരാതി. എം.എസ്.പിയുടെയും പോലീസിന്റെയും  നേതൃത്വത്തിൽ കർഷക തൊഴിലാളികളെ ക്രൂര മർദ്ദനത്തിനു വിധേയമാക്കുക മാത്രമല്ല സമരത്തിൽ പങ്കെടുത്തവരുടെ വീടുകളിൽ കയറി കലങ്ങളും ചട്ടികളും തകർക്കുകയും ചെയ്തു. പുരുഷന്മാർക്ക് വീടുകളിൽ നിന്ന് പുറത്തിറങ്ങുവാൻ നിർവാഹമുണ്ടായിരുന്നില്ല. പൊട്ടിയ ചട്ടികളും കലങ്ങളുമെടുത്ത് കുഞ്ഞാക്കമ്മയുടെ നേതൃത്ത്വത്തിൽ സ്ത്രീകൾ ‘ജന്മിത്തം തുലയട്ടെ’തുടങ്ങിയ മുദ്രാവാക്യങ്ങളുമായി ജന്മിയുടെ വീട്ടിലേക്ക് മാർച്ച് ചെയ്തു. ഇതാണ് ഐതിഹാസികമായ **കലംകെട്ട് സമരം**. ജന്മിയുടെ പരാതിയെത്തുടർന്ന് കുഞ്ഞാക്കമ്മയെ പോലീസ് അറസ്റ്റ് ചെയ്ത് ജയിലിലടച്ചു. 1947 ഫെബ്രുവരി 18 മുതൽ ഏപ്രിൽ 5 വരെ കുഞ്ഞാക്കമ്മ ജയിലിൽ ആയിരുന്നു. 
ജയിൽ മോചിതയായ കുഞ്ഞാക്കമ്മ പിന്നീട് സഖാക്കളുടെ കുടികളിൽ താമസിച്ച് പൊതു പ്രവർത്തനത്തിൽ കൂടുതൽ സജീവയായി. 

1952 ൽ നടന്ന ഒന്നാം പൊതുതെരഞ്ഞെടുപ്പിൽ ഏ.കെ.ജി യോടൊപ്പം കേരളം മുഴുവൻ പ്രചാരണത്തിന് കുഞ്ഞാക്കമ്മ പങ്കെടുത്തിരുന്നു. 1961 ൽ അന്തരിച്ചു.

## അവലംബം

## പുറം കണ്ണികൾ

വർഗ്ഗം:1881-ൽ ജനിച്ചവർ
വർഗ്ഗം: 1961-ൽ മരിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:മരിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:വനിതാ രാഷ്ട്രീയപ്രവർത്തകർ
വർഗ്ഗം:കണ്ണൂർ ജില്ലയിൽ ജനിച്ചവർ
വർഗ്ഗം:കമ്മ്യൂണിസ്റ്റ് പ്രവർത്തകർ
കോണിഫർ

സസ്യ കിങ്ഡത്തിലെ ഒരു പ്രമുഖ കൂട്ടം സസ്യങ്ങൾ ആണ് **കോണിഫെർ **. ഇവ അനാവൃതബീജികൾ ആണ്. പൈൻ, റെഡ്‌വുഡ്, സീഡർ, ജൂനിപർ, ഫിർ തുടങ്ങിയവ കോണിഫർ ആണ്

## അവലംബം


വർഗ്ഗം:അനാവൃതബീജികൾ
പുതുശേരിമുക്ക്

തിരുവനന്തപുരം ജില്ലയിൽ ദേശീയപാത  47  ഇല കല്ലംബലം ജങ്ങ്ഷന് കിഴക്ക് വശത്തായി ഏകദേശം 2  കിലോമീറെർ മാറി സ്ഥിതി ചെയ്യുന്ന പ്രദേശം.ആറ്റിങ്ങൽ ലോകസഭ മണ്ഡലത്തിൽ പെട്ട ഇവിടെ വർക്കല ആറ്റിങ്ങൽ എന്നീ നിയമസഭ മണ്ഡലങ്ങളും  കരവാരം നാവായിക്കുളം എന്നെ രണ്ടു പഞ്ചായത്തുകലും.ഹിന്ദുക്കളും മുസ്ലിം കളും ഏകോദര സഹോദരങ്ങളെ പോലെ വസിക്കുന്ന ഈ പ്രദേശം പ്രകൃതി ഭംഗിയാൽ അനുഗൃഹീതമായിരിക്കുന്നു.സി പി ഐ എം ,കൊണ്ഗ്രെസ്സ് ,ബി ജെ പി എന്നെ രാഷ്ട്രീയ  പാർടികളും ഒട്ടനേകം സന്നദ്ധ സങ്ങടനകളും ഇവിടെ പ്രവർത്തിക്കുന്നു.നിലവിൽ ആറ്റിങ്ങൽ ലോകസഭ മണ്ഡലം സി പി ഐ എം ന്റെ ശ്രീ എ സമ്പത്ത് ആണ് അംഗം. അത് പോലെ വർക്കല നിയമസഭ മണ്ഡലത്തിൽ കൊണ്ഗ്രെസിന്റെ ശ്രീ വർക്കല കഹാറും ആടിങ്ങൾ മണ്ഡലത്തിൽ സി പി ഐ എമിന്റെ ശ്രീ ബി സത്യനും അംഗങ്ങൾ ആണ്. കൂടാതെ രണ്ടു പഞ്ചായത്തുകളും ഭരിക്കുന്നത്‌ സി പി ഐ എം എന്നാ കക്ഷിയുടെ കീഴിൽ ആണ്.
നാടോടികൾ (മലയാളചലച്ചിത്രം)

ചന്ദ്രതാര പ്രൊഡക്ഷ്സിന്റെ ബാനറിൽ ടി.കെ. പരീക്കുട്ടി നിർമിച്ച **നാടോടികൾ** എന്ന മലയാളചലച്ചിത്രത്തിന്റെ സംവിധാനം നിർവഹിച്ചത് എസ്. രാമനാഥനാണ്.  കഥയും രാമനാഥന്റേതുതന്നെ.  എൻ.എൻ. പിഷാരടി സംഭാഷണവും പി. ഭാസ്കരൻ ഗാനങ്ങളും എഴുതി.  വി. ദക്ഷിണാമൂർത്തി സംഗീതസംവിധാനം നിർവഹിച്ച 9 പാട്ടുകൾ ഈ ചിത്രത്തിലുണ്ട്.  നൃത്തസംവിധനം  ആർ. കൃഷ്ണരാജും ഛായാഗ്രഹണം വി.കെ.ബി. മണിയും ചിത്രസംയോജനം ജി. വെങ്കിട്ടരാമനും നിർവഹിച്ചു.  വിജയവാഹിനി സ്റ്റുഡിയോയിൽ നിർമിച്ച ഈ ചിത്രം 1959 സെപ്റ്റംബർ 11-ന് പ്രദർശനം ആരംഭിച്ചു.  കേരളത്തിൽ വിതരണം നടത്തിയത് ചന്ദ്രതാരാ പിക്ചേഴ്സായിരുന്നു. 
## അഭിനേതാക്കൾ
*പ്രേം നവാസ്
*ടി.എസ്. മുത്തയ്യ
*കൊട്ടാരക്കര ശ്രീധരൻ നായർ
*പി.എ. തോമസ്
*എസ്.എ. ഫരീദ്
*അംബിക (പഴയകാല നടി)
*സുകുമാരി
*ടി.ആർ. ഓമന
*അടൂർ പങ്കജം
## പിന്നണിഗായകർ
*എ.പി. കോമള
*ജിക്കി
*മെഹബൂബ്
*പി. ലീല
*പി.ബി. ശ്രീനിവാസ്
## അവലംബം

വർഗ്ഗം:1959-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ഭാസ്കരൻ- ദക്ഷിണാമൂർത്തി ഗാനങ്ങൾ
വർഗ്ഗം:പരീക്കുട്ടി നിർമ്മിച്ച ചലച്ചിത്രങ്ങൾ
വർഗ്ഗം:സുകുമാരി അഭിനയിച്ച ചലച്ചിത്രങ്ങൾ
മയൂഖശിഖ

**നാന്മുഖപ്പുല്ല്**, **മയിലാടുംശിഖ** എന്നെല്ലാം പേരുകളുള്ള **മയൂഖശിഖ** 20 സെന്റിമീറ്ററോളം പൊക്കം വയ്ക്കുന്ന ഒരു ചെറിയ പന്നൽച്ചെടിയാണ്. . പശ്ചിമഘട്ടത്തിലെ കല്ലുനിറഞ്ഞ മലകളിലെല്ലാം കാണാറുണ്ട്. ഇതൊരു ആയുർവേദ ഔഷധസസ്യമാണ്.

## അവലംബം

## പുറത്തേക്കുള്ള കണ്ണികൾ

വർഗ്ഗം:ഔഷധസസ്യങ്ങൾ
വർഗ്ഗം:കുറ്റിച്ചെടികൾ
വർഗ്ഗം:പന്നൽച്ചെടികൾ
വർഗ്ഗം:കേരളത്തിലെ സസ്യജാലം
എം.സി. സെതൽവാദ്

ലഘുചിത്രം
പ്രമുഖ നിയമ പണ്ഡിതനും സ്വതന്ത്ര ഭാരതത്തിലെ പ്രഥമ അറ്റോണി ജനറലും ആയിരുന്നു **എം.സി. സെതൽവാദ്** (ജീവിതകാലം: 1884-1974). 1950 മുതൽ 1963 വരെ തുടർച്ചയായി 13 വർഷം  അറ്റോർണി ജനറലായി സേവനമനുഷ്ഠിച്ചു എന്ന പ്രത്യേകതയും ഇദ്ദേഹത്തിനുണ്ട്. സ്വതന്ത്ര ഇന്ത്യയിലെ ആദ്യ ലോ കമ്മീഷന്റെ ചെയർമാനും ഇദ്ദേഹമായിരുന്നു (1955–1958). 1957 ൽ രാഷ്ട്രം  പദ്മവിഭൂഷൺ ബഹുമതി നല്കി അദ്ദേഹത്തെ ആദരിയ്ക്കുകയുണ്ടായി. 1961ൽ ബാർ കൗൺസിൽ ഓഫ് ഇന്ത്യയുടെ ആദ്യ ചെയർമാനായി. പ്രമുഖ പത്രപ്രവർത്തകയായ ടീസ്റ്റ സെതൽവാദ് അദ്ദേഹത്തിൻറെ പൗത്രിയാണ്. 1974-ൽ എം .സി. സെതൽവാദ് അന്തരിച്ചു.

## ജീവിതരേഖ
പ്രശസ്ത അഭിഭാഷകനായിരുന്ന സർ ചിമൻലാൽ ഹരിലാൽ സെതൽവാദിന്റെ മകനായ എം.സി. സെതൽവാദ് വളർന്നത് മുംബൈയിലാണ്. മുംബൈ ഗവൺമെന്റ് ലോ കോളേജിൽ അദ്ദേഹം പഠിച്ചു.  മുംബൈയിൽ അഭിഭാഷകനായി പ്രാക്ടീസ് ചെയ്ത അദ്ദേഹം, ഒടുവിൽ ജവഹർലാൽ നെഹ്‌റുവിന്റെ കീഴിൽ, ഇന്ത്യാ ഗവൺമെന്റിന്റെ രൂപീകരണ വർഷങ്ങളിൽ, 1950-ൽ ബോംബെയുടെ അഡ്വക്കേറ്റ് ജനറലും ഇന്ത്യയുടെ അറ്റോർണി ജനറലും ആയി നിയമിക്കപ്പെട്ടു.

## അവലംബം

വർഗ്ഗം:1884-ൽ ജനിച്ചവർ
വർഗ്ഗം: 1974-ൽ മരിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:മരിച്ച ദിവസം ഇല്ലാത്ത ജീവചരിത്രലേഖനങ്ങൾ

വർഗ്ഗം:ഇന്ത്യൻ നിയമജ്ഞർ
വർഗ്ഗം:ഇന്ത്യയുടെ അറ്റോർണി ജനറൽമാർ
ആനക്കൈത

4 മീറ്ററോളം ഉയരം വയ്ക്കുന്ന വലിയൊരു കുറ്റിച്ചെടിയാണ് **ആനക്കൈത**. . ചെടിയിൽ നിന്നും വീഴുന്നതിനു മുന്നേ മുളച്ചുതുടങ്ങുന്ന വിത്തുകളാണ് ഇവയുടേത്. പലവിധ ഔഷധഗുണമുണ്ട്. മെക്സിക്കൻ വംശജനായ ഈ ചെടി ഒരു അലങ്കാരസസ്യമായി ഇപ്പോൾ പലനാടുകളിലും എത്തിയിട്ടുണ്ട്. പൂർണ്ണവളർച്ചയെത്താൻ 10 വർഷത്തോളം എടുക്കും.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരങ്ങൾ
* http://aggie-horticulture.tamu.edu/ornamentals/nativeshrubs/agaveamer.htm

വർഗ്ഗം:ഔഷധസസ്യങ്ങൾ
വർഗ്ഗം:കുറ്റിച്ചെടികൾ
വർഗ്ഗം:അലങ്കാരസസ്യങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:അഗേവ്
വർഗ്ഗം:കേരളത്തിലെ സസ്യജാലം
ഒട്ടകമുള്ള്

ഒരു മീറ്റർ വരെ ഉയരത്തിൽ വളരുന്ന, മുള്ളുകളുള്ള ഒരു കുറ്റിച്ചെടിയാണ് **ഒട്ടകമുള്ള്**.. മധ്യധരണ്യാഴി മുതൽ റഷ്യ വരെയുള്ള സ്ഥലമാണ് ഇതിന്റെ ജന്മദേശം. 6 അടിയോളം വലിപ്പം വയ്ക്കുന്ന വലിയകിഴങ്ങിൽ നിന്നാണ് പുതിയ തൈകൾ ഉണ്ടാവുന്നത്. 20 അടി ദൂരെ നിന്നുപോലും തൈകൾ മുളയ്ക്കാറുണ്ട്. ഉത്തരേന്ത്യയിലെ മരുപ്രദേശങ്ങളിൽ ധാരാളമായി കാണാറുണ്ട്. തടിയിൽ നിന്നും കിട്ടുന്ന പശ **യാസശർക്കര** എന്ന് അറിയപ്പെടുന്നു. പലവിധ രോഗങ്ങൾക്കും ഔഷധമായി ഉപയോഗിക്കാറുണ്ട്. 

## അവലംബം

*
* 1787. *Vorles. Churpf&auml;lz. Phys.-&Ouml;con. Ges.* 2: 397.  
* 

## പുറത്തേക്കുള്ള കണ്ണികൾ
* കൂടുതൽ വിവരങ്ങൾ

വർഗ്ഗം:ഔഷധസസ്യങ്ങൾ
വർഗ്ഗം:കുറ്റിച്ചെടികൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:കളകൾ
വർഗ്ഗം:ലെബനോനിലെ സസ്യജാലം
പ്രേം നവാസ്

ഒരു മലയാളചലച്ചിത്രനടനും നിർമ്മാതാവുമായിരുന്നു **അബ്ദുൾ വഹാബ്** എന്ന **പ്രേം നവാസ്**. ഇദ്ദേഹം പ്രേം നസീറീന്റെ ഇളയ സഹോദരനായിരുന്നു. ജെ.ഡി. തോട്ടാൻ സംവിധാനം ചെയ്ത കൂടപ്പിറപ്പ് എന്ന ചിത്രത്തിലെ നായക വേഷത്തിൽ അഭിനയിച്ചു കൊണ്ടാണ് ചലച്ചിത്രരംഗത്തെത്തിയത്. രാഷ്ട്രപതിയുടെ അവാർഡ് ലഭിച്ച അഗ്നിപുത്രി എന്ന ചലച്ചിത്രത്തിന്റെ നിർമ്മാതാവ് അദ്ദേഹമായിരുന്നു.

## ആദ്യകാലജീവിതം
തിരുവിതാംകൂറിലെ ചിറയൻകീഴിൽ  ഷാഹുൽ ഹമീദ്, അസ്മാ ബീവി ദമ്പതികളുടെ മകനായി 1932 ജനുവരി 1-ന് അബ്ദുൽ വഹാബ് എന്ന പേരിൽ ജനിച്ചു. പ്രേം നസീർ, അഷ്‌റഫ് എന്നീ രണ്ട് സഹോദരന്മാരും സുലേഖ, ആരിഫ, അനീസ, ഉമൈബ, സുനൈസ, സുഹാറ എന്നീ ആറ് സഹോദരിമാരുമായിരുന്നു അദ്ദേഹത്തിനുണ്ടായിരുന്നത്. സിനിമയിൽ അവസരം തേടി അദ്ദേഹം സഹോദരനു പിന്നാലെ ചെന്നൈ നഗരത്തിലെത്തുകയും 1956 ൽ‌ ഖദീജ പ്രൊഡക്ഷൻസിന്റെ ബാനറിൽ ജെ.ഡി. തോട്ടാൻ സംവിധാനം ചെയ്ത കൂടപ്പിറപ്പ് എന്ന ചിത്രത്തിൽ സിനിമയിലൂടെ അരങ്ങേറ്റം കുറിയ്ക്കുകയും ചെയ്തു. ഈ ചിത്രത്തിലൂടെ മലയാള സിനിമയിൽ അരങ്ങേറ്റം കുറിച്ച അംബികയാണ് അദ്ദേഹത്തിന്റെ നായികയായി അഭിനയിച്ചത്. ഈ ചിത്രം ജനപ്രിയ മലയാള ഗാനരചയിതാവായ വയലാർ രാമവർമ്മയുടെയും അരങ്ങേറ്റ ചിത്രമായിരുന്നു. ഈ ചിത്രത്തിലെ നായകനായി അഭിനയിച്ച പ്രേം നവാസ് ജനപ്രീതി നേടുന്നതിൽ പരാജയപ്പെട്ടുവെങ്കിലും അംബിക തന്റെ ആദ്യ ചിത്രത്തിൽത്തന്നെ ശ്രദ്ധിക്കപ്പെട്ടു. എന്നിരുന്നാലും പിൽക്കാലത്ത് അദ്ദേഹം അഭ്രപാളികളിൽ നിരവധി പ്രധാന നായക പ്രധാനമായ വേഷങ്ങൾ ചെയ്തു. സഹോദരന്റെ പേരുമായി സമന്വയിപ്പിച്ച് അദ്ദേഹം സിനിമയിൽ തന്റെ പേര് പ്രേം നവാസ് എന്നാക്കി മാറ്റി. മലയാളത്തിലെ ആദ്യ കളർ ചിത്രമായിരുന്ന കണ്ടം ബച്ച കോട്ടിലെ നായകനായിരുന്നു അദ്ദേഹം. രാമു കാര്യാട്ട് സംവിധാനം ചെയ്ത നെല്ല് എന്ന ചിത്രത്തിലും അദ്ദേഹം ഒരു പ്രധാന കഥാപാത്രമായി അഭിനയിച്ചിരുന്നു. തന്റെ സഹോദരനെപ്പോലെ ജനപ്രിയനല്ലെങ്കിലും, അഭ്രപാളികളിൽ  അവിസ്മരണീയമായ ഏതാനും വേഷങ്ങൾ അവതരിപ്പിച്ച അദ്ദേഹം, കൂടാതെ കുറച്ച് മലയാളം ക്ലാസിക് ഗാന രംഗങ്ങളിലും പ്രത്യക്ഷപ്പെട്ടിട്ടുണ്ട്. ഒരു സ്ത്രീപക്ഷ സിനിമയായിരുന്ന കാർത്തിയയിൽ നടി ശാരദയുടെ ഇളയ സഹോദരനായി അഭിനയിച്ച അദ്ദേഹം ജനപ്രിയ റൊമാന്റിക് ഗാനമായ  "*അക്കരെയാണെൻറെ മാനസം*" എന്ന ഗാനരംഗത്തും അഭിനയിച്ചിരുന്നു. ഒരു നടനെന്ന നിലയിൽ സഹോദരനെപ്പോലെ വിജയിക്കാൻ കഴിയില്ലെന്ന് കണ്ടെത്തിയ അദ്ദേഹം സിനിമാ നിർമ്മാണത്തിലേക്ക് തിരിഞ്ഞു. മലയാള സിനിമയിലെ നിത്യഹരിത ജോഡികളായി മാറിയ സഹോദരനും നടി ഷീലയും അഭിനയിച്ച രാഷ്ട്രപതിയുടെ അവാർഡ് നേടിയ ബ്ലോക്ക്ബസ്റ്റർ ചിത്രം അഗ്നിപുത്രിയും അദ്ദേഹമാണ് നിർമ്മിച്ചത്. സുലോചനയെ വിവാഹം കഴിച്ച അദ്ദേഹത്തിന് പ്രേംകിഷോർ എന്നൊരു പുത്രനുണ്ട്.

## മരണം
1992 മാർച്ച് 27 ന് ചൈന്നൈയിൽ വച്ചുണ്ടായ ഒരു തീവണ്ടിയപകടത്തിൽ 60 ആമത്തെ വയസിൽ അദ്ദേഹം മരണമടഞ്ഞു.

## അഭിനയിച്ച ചിത്രങ്ങൾ

## നിർമിച്ച ചിത്രങ്ങൾ

## അവലംബം

## പുറത്തേക്കുള്ള കണ്ണികൾ
*ഇന്റർനെറ്റ് മൂവി ഡേറ്റാബേസിൽ നിന്ന് പ്രേം നവാസ്

വർഗ്ഗം:മലയാളചലച്ചിത്രനടന്മാർ
വർഗ്ഗം:മലയാളചലച്ചിത്രനിർമ്മാതാക്കൾ
വർഗ്ഗം:1932-ൽ ജനിച്ചവർ
ലഗധൻ

ഭാരതത്തിലെ ഏറ്റവും പ്രാചീനമായ ജ്യോതിശാസ്ത്രകൃതിയായ വേദാംഗജ്യോതിഷത്തിന്റെ കർത്താവാണ് **ലഗധൻ**. വേദാംഗജ്യോതിഷത്തിന്റെ രചനാകാലത്ത് ദക്ഷിണായനാന്തബിന്ദു അവിട്ടത്തിന്റെ ആരംഭത്തിലും ഉത്തരായനാന്തബിന്ദു ആയില്യത്തിന്റെ മദ്ധ്യത്തിലും ആയിരുന്നെന്ന് ഈ കൃതിയിൽ പറയുന്നുണ്ട്. അതനുസരിച്ച് ലഗധൻ ജീവിച്ചിരുന്നത് ബി.സി.1150നും 1370നും ഇടക്കായിരിക്കും എന്നു കരുതപ്പെടുന്നു. ഇദ്ദേഹം ജ്യോതിശാസ്ത്രത്തിന് സംഭാവന ചെയ്ത ഒരു രീതിയാണ് ജ്ഞാനരാശി കൊണ്ട് ജ്ഞേയരാശിയെ അറിയുക എന്നത്. 

ഉത്തരവേദകാലഘട്ടത്തിലെ ഭാഷയാണ് ഇതിൽ ഉപയോഗിച്ചു കാണുന്നത്. 27 നക്ഷത്രങ്ങളെ കുറിച്ച് ലഗധൻ തന്റെ കൃതിയിൽ പറയുന്നുണ്ടെങ്കിലും നക്ഷത്രരാശികളെ കുറിച്ച് പറയുന്നില്ല.

## അവലംബം

വർഗ്ഗം:ഇന്ത്യൻ ജ്യോതിശാസ്ത്രജ്ഞർ
വർഗ്ഗം:പ്രാചീന ജ്യോതിശാസ്ത്രം
സൗദ് അൽ-സനൂസി

പ്രശസ്ത കുവൈറ്റി സാഹിത്യകാരനാണ് **സൗദ് അൽ-സനൂസി**(ജനനം : 1981). അറബ് ബുക്കർ സാഹിത്യ പുരസ്‌കാരം ലഭിച്ചിട്ടുണ്ട്. സനൂസിയുടെ 'ബാംബു സ്റ്റോക്ക്' എന്ന പുസ്തകത്തിനാണ് പുരസ്കാരം ലഭിച്ചത്. 
## കൃതികൾ
*'പ്രിസണർ ഓഫ് മിറർസ്'
*'ബാംബു സ്റ്റോക്ക്'

## പുരസ്കാരങ്ങൾ
*ആറാമത് ഇന്റർനാഷണൽ പ്രൈസ് ഫോർ അറബ് ഫിക്ഷൻ അവാർഡ് (അറബ് ബുക്കർ)
## അവലംബം


വർഗ്ഗം:കുവൈറ്റി എഴുത്തുകാർ
പെറ്റർലൂ കൂട്ടക്കൊല

വ്യാവസായിക വിപ്ലവത്തെത്തുടർന്ന് ഉയർന്നുവന്ന തൊഴിലാളികളുടെ അവകാശ സമര ചരിത്രത്തിലെ തിളങ്ങുന്ന അധ്യായമായിരുന്നു **പെറ്റർലൂ കൂട്ടക്കൊല**. ഇംഗ്ലണ്ടിൽ 1800 ൽ പാസാക്കിയ കോമ്പിനേഷൻ നിയമം തൊഴിലാളികൾ സംഘം ചേരുന്നത് നിരോധിച്ചു. ഇതിനെതിരെ 1819 ആഗസ്റ്റ് മാസത്തിൽ ഇംഗ്ലണ്ടിലെ മാഞ്ചസ്റ്ററിലുള്ള സെന്റ് പീറ്റേഴ്സ് ഫീൽഡിൽ എൺപതിനായിരതേതോളം തൊഴിലാളികൾ ഒരു പ്രതിഷേധ സമ്മേളനത്തിൽ പങ്കെടുത്തു. സമാധാനപരമായി ഇവർ നടത്തിയ പ്രകടനത്തിന് നേരെ  നടന്ന വെടിവെയ്പ്പിൽ പതിനൊന്നു പേർ മരണമടഞ്ഞു. എഴുന്നൂറോളം പേർക്ക് പരിക്കേറ്റു. ഈ സംഭവത്തെത്തുടർന്ന് തൊഴിലാളികളുടെ ആവശ്യങ്ങൾ പരിഗണിക്കുവാൻ അധികാരികൾ നിർബന്ധിതരായി.  
## നേട്ടങ്ങൾ
*കോമ്പിനേഷൻ നിയമം പിൻവലിക്കപ്പെട്ടു.
*ഒളിവിൽ പ്രവർത്തിച്ചിരുന്ന പല തൊഴിലാളി കൂട്ടായ്മകൾക്കും പരസ്യമായി  പ്രവർത്തിക്കാനായി.
## അവലംബം


വർഗ്ഗം:ഇംഗ്ലണ്ടിലെ കൂട്ടക്കൊലകൾ
വർഗ്ഗം:ഇംഗ്ലണ്ടിലെ തൊഴിലാളി മുന്നേറ്റങ്ങൾ